pythainlp/thai-wiki-dataset-v4 huggingface dataset:
ฟลายอิงฟาแลนเจอร์

ฟลายอิงฟาแลนเจอร์  เป็นสกุลของสัตว์เลี้ยงลูกด้วยนมที่มีกระเป๋าหน้าท้องจำพวกพอสซัมสกุลหนึ่ง ใช้ชื่อสกุลว่า "Petaurus"
ฟลายอิงฟาแลนเจอร์มีรูปร่างโดยรวมคล้ายกับกระรอกบิน ซึ่งเป็นกระรอกจำพวกหนึ่ง ซึ่งเป็นสัตว์ฟันแทะมาก คือ เป็นสัตว์เลี้ยงลูกด้วยนมขนาดเล็ก อาศัยหากินและทำรังบนต้นไม้ มีหางเป็นขนพวงฟู และมีแผ่นหนังที่เป็นพังผืดขึงจากขาหน้าไปยังขาหลัง ใช้สำหรับร่อนถลาไปบนอากาศ ระหว่างกระโดดจากต้นไม้ต้นหนึ่งไปยังอีกต้นหนึ่งด้วยการร่อน การร่อนของฟลายอิงฟาแลนเจอร์มีลักษณะคล้ายกับกระรอกบินมาก คือ จะกางขาทั้ง 4 ข้างออกเมื่อร่อนถลา เมื่อถึงจุดที่จะร่อนลงก็จะยกหางขึ้นมาด้านอากาศเสมือนเบรก จากนั้นจึงควงหางครั้งหนึ่งให้ลงเกาะบนเป้าหมายทั้ง 4 ขา โดยเอาหัวตั้งขึ้น สามารถร่อนได้ไกลถึง 50 หลา ขณะที่ลอยอยู่ในอากาศ จะใช้ส่วนหางเสมือนหางเสือบังคับทิศทาง 
ฟลายอิงฟาแลนเจอร์เป็นสัตว์หากินตอนกลางคืน กินอาหารจำพวก ผลไม้และยางไม้จากต้นไม้ รวมถึงกินแมลงด้วย ด้วยความเป็นสัตว์มีกระเป๋าหน้าท้อง เมื่อคลอดออกมา ลูกอ่อนจะคลานเข้าสู่กระเป๋าของแม่ และเกาะติดกับหัวนมจนแน่น ไม่หล่นมาแม้ขณะร่อน เมื่อโตขึ้นมาก็จะเปลี่ยนมาเกาะอยู่หลังของแม่แทน
ขนาดโดยเฉลี่ยของฟลายอิงฟาแลนเจอร์ คือ มีความยาวประมาณ 15 นิ้ว โดยครึ่งหนึ่งเป็นความยาวของหาง ชนิดที่มีขนาดเล็กที่สุดยาวเพียง 6 นิ้วเท่านั้น เป็นสัตว์ที่คล่องแคล่วเมื่ออยู่บนต้นไม้ แต่เมื่อตกลงมาพื้นดินจะเคลื่อนไหวได้ลำบาก และอาจตกเป็นอาหารของสัตว์ใหญ่กว่าได้
การจำแนก.
มีทั้งหมด 6 ชนิด (ไม่นับชนิดย่อย) ทั้งหมดกระจายพันธุ์ในป่าดิบของออสเตรเลียและนิวกินี
เขตมิสซังอุบลราชธานี

เขตศาสนปกครองอุบลราชธานี (เดิมเรียกว่าเขตมิสซังอุบลราชธานี) ชาวคาทอลิกเรียกว่าสังฆมณฑลอุบลราชธานี เป็นมุขมณฑลโรมันคาทอลิกในประเทศไทย มีพื้นที่ครอบคลุม 5 จังหวัดในภาคตะวันออกเฉียงเหนือ ได้แก่ จังหวัดอุบลราชธานี จังหวัดอำนาจเจริญ จังหวัดยโสธร จังหวัดสุรินทร์ และจังหวัดศรีสะเกษ
สำนักมิสซังคาทอลิกอุบลราชธานี ตั้งอยู่ที่ 498 ถ.ชยางกูร ต.ในเมือง อ.เมืองอุบลราชธานี จ.อุบลราชธานี 34000 มีมุขนายกสเทเฟน บุญเลิศ พรหมเสนา เป็นมุขนายกมิสซังองค์ปัจจุบัน
มุขนายกมิสซัง.
นับตั้งแต่ได้รับสถานะเป็นมุขมณฑล เขตมิสซังอุบลราชธานีมีมุขนายกมิสซังเป็นประมุขมาแล้ว 5 องค์ ดังนี้
สถิติ.
สถิติมิสซังโรมันคาทอลิกอุดรธานี มีดังนี้
Phascolarctos

Phascolarctos เป็นสกุลของสัตว์เลี้ยงลูกด้วยนมในอันดับสัตว์มีกระเป๋าหน้าท้อง (Marsupialia) จำพวกพอสซัมสกุลหนึ่ง ใช้ชื่อสกุลว่า "Phascolarctos"
โดยมาจากภาษากรีกโบราณคำว่า "phaskolos" หมายถึง "ถุง" หรือ "กระเป๋า" และ "arktos" หมายถึง "หมี" โดยตั้งขึ้นในปี ค.ศ. 1816 โดยนักธรรมชาติวิทยาชาวฝรั่งเศส อองรี มารี ดูเครอแตย์ เดอ แบลงวิลล์ ซึ่งเหลือเพียงชนิดเดียวเท่านั้นที่ยังสืบทอดเผ่าพันธุ์มาจนถึงปัจจุบัน คือ โคอาลา
อ่างศีลจุ่ม

<ns>0</ns>
 <revision>
 <timestamp>2013-01-03T08:48:11Z</timestamp>
 <contributor>
 <username>พุทธามาตย์</username>
 </contributor>
 <comment>พุทธามาตย์ ย้ายหน้า อ่างศีลจุ่ม ไปยัง อ่างล้างบาป ทับหน้าเปลี่ยนทาง: ตามชื่อศีลล้างบาป</comment>
 <origin>4530900</origin>
 <model>wikitext</model>
 <format>text/x-wiki</format>
Mac OS X Public Beta

Mac OS X Public Beta (รหัสโปรเจกต์: Kodiak) เป็นระบบปฏิบัติการรุ่นเบต้าแรก ๆ ของคอมพิวเตอร์แมคอินทอชจากบริษัทแอปเปิล ปล่อยตัวออกตลาดเมื่อวันที่ 13 กันยายน พ.ศ. 2543 ในราคา 29.95 ดอลลาร์สหรัฐ ระบบปฏิบัติการตัวนี้มีนักพัฒนาจำนวนมากตั้งตารอเพื่อนำมาทดสอบความเข้ากันได้ล่วงหน้ากับระบบปฏิบัติการรุ่นถัด ๆ มา มีรหัสการสร้างคือ 1H39
Mac OS X Public Beta ยังใช้พื้นฐานของ Mac OS X Developer Preview 4 ทำให้ระบบปฏิบัติการตัวนี้ยังไม่เสถียร
Mac OS X Public Beta มีส่วนประสานงานผู้ใช้ใหม่ คือ Aqua
Mac OS X Public Beta ขายในราคา $29.95 และรองรับภาษาอังกฤษ เยอรมัน และ ฝรั่งเศส
ลักษณะเด่นของระบบปฏิบัติการตัวนี้คือมีรูป Apple อยู่ตรงกลาง
Mac OS X Public Beta ต้องการ PowerPC G3 แรม 128 MB หน่วยความจำ 1.5 GB
ตึกแฟลตไอเอิร์น

ตึกแฟลตไอเอิร์น  หรือตึกฟูลเลอร์ (Fuller Building) ในชื่อสมัยแรก ตั้งอยู่ในเขตแมนแฮตตัน นครนิวยอร์ก สร้างเสร็จใน ค.ศ. 1902 ตึกแห่งนี้คือหนึ่งในอาคารที่สูงที่สุดในเมืองและหนึ่งในสองแห่งของถนน อีกแห่งคือตึกเมโทรโพลิแทน ไลฟ์ อินชัวเรนซ์ ตึกแฟลตไอเอิร์น ตั้งอยู่บนเกาะสามเหลี่ยมระหว่างถนนบรอดเวย์ที่ 5 และถนนที่ 22 ตะวันออก ประจบกับถนนที่ 23 ซึ่งเป็น 3 ถนนหลักที่ล้อมรอบตึกแห่งนี้ ชื่อของเแฟลตไอเอิร์น มาจากความคล้ายคลึงกับเตารีดที่ทำด้วยเหล็กหล่อ (cast-iron clothes iron)
ที่ตั้งของตึกแห่งนี้ ทางใต้สุดติดกับเมดิสันสแควร์ และตอนเหนือติดกับเขตทางประวัติศาสตร์เลดี้มายด์ (Ladies' Mile Historic District) คนทั่วไปมักเรียกเขตนี้ ซึ่งติดอยู่กับตึกแฟลตไอเอิร์นว่า "เขตแฟลตไอเอิร์น" และกลายเป็นสัญลักษณ์แห่งหนึ่งของนครนิวยอร์ก ตึกแห่งนี้ถูกขึ้นทะเบียนเป็นจุดสังเกตของเมืองใน ค.ศ. 1966 ขึ้นทะเบียนเป็นสถานที่สำคัญทางประวัติศาสตร์ของชาติใน ค.ศ. 1979 และขึ้นทะเบียนเป็นจุดสังเกตทางประวัติศาสตร์ของชาติใน ค.ศ. 1989
ดีดีอาร์ เอสดีแรม

หน่วยความจำเข้าถึงข้อมูลโดยสุ่มแบบพลวัตซิงโครนัสที่มีอัตราข้อมูลสองเท่า  หรือ ดีดีอาร์ เอสดีแรม นิยมเรียกว่า ดีดีอาร์แรม คือชื่อเรียกระดับชั้นของหน่วยความจำที่มีลักษณะเป็นวงจรรวม และถูกใช้ในเครื่องคอมพิวเตอร์ ในบางครั้งการเรียก DDR SDRAM ก็หมายถึง DDR1 SDRAM ซึ่งในปัจจุบันถูกแทนที่ด้วย DDR2 SDRAM และ DDR3 SDRAM ซึ่งมีความเร็วสูงกว่า แต่สามารถกล่าวรวมได้ว่าแรมต่างๆ ที่กล่าวมานั้นเป็นประเภทเดียวกันนั่นคือ ดีดีอาร์ เอสดีแรม แต่แรมทั้งสามชนิดนั้นไม่สามารถใช้ร่วมกันได้ กล่าวคือในแผงหลัก (motherboards) ที่รองรับ DDR1 SDRAM ก็จะไม่รองรับแรม 2 ชนิดที่เหลือ
เมื่อเปรียบเทียบกับ SDR (single data rate) หรือ SDRAM ที่มีอัตราข้อมูลปกติ (เท่าเดียว) นั้น DDR จะมีอัตราข้อมูลสูงกว่าอันเนื่องจากมีการส่งข้อมูลสองครั้งต่อหนึ่งจังหวะสัญญาณนาฬิกา (ทั้งขาขึ้น และขาลง) ต่างกับ SDR ที่จะส่งข้อมูลเพียงครั้งเดียวต่อหนึ่งรอบสัญญาณนาฬิกา ทำให้แม้ว่าความถี่สัญญาณนาฬิกาจะเท่ากันแต่ DDR ก็สามารถส่งข้อมูลมากกว่าเป็นสองเท่า และนี่ก็เป็นที่มาของคำว่า "อัตราข้อมูลสองเท่า" (DDR) ที่อยู่ในชื่อของหน่วยความจำชนิดนี้นั่นเอง อีกทั้งการรักษาความถี่สัญญาณนาฬิกาให้ต่ำยังจะช่วยรักษาความสมบูรณ์ของสัญญาณอีกด้วย
ด้วยการส่งข้อมูล 64 บิตต่อครั้ง ทำให้ DDR SDRAM มีอัตราการการส่งข้อมูลสูงสุดเท่ากับ (ความถี่สัญญาณนาฬิกา) × 2 (ส่งข้อมูล 2 ครั้งต่อรอบ) × 64 (จำนวนบิตของข้อมูลที่ถูกส่งต่อครั้ง) / 8 (แปลงหน่วยบิตเป็นหน่วยไบต์) จะเห็นว่าสำหรับ DDR SRAM ที่มีความถี่สัญญาณนาฬิกาที่ 100 MHz จะมีอัตราการส่งข้อมูลสูงสุดถึง 1600 MB/s
ชวัน-ซตาบีโล

ชวัน-ซตาบีโล เป็นบริษัทผลิตปากกาและเครื่องเขียนจากประเทศเยอรมนี ด้วยสีต่างๆที่เหมาะสำหรับการใช้ในสำนักงาน โดยเป็นผู้ผลิตปากกาชนิดเน้นข้อความที่ใหญ่ที่สุดในโลก ที่มีชื่อว่า ซตาบีโล บอซซ์
ประวัติ.
บริษัทได้ถูกก่อตั้งโดย โกรซแบร์เกอร์ และ คูร์ซ ไบลชทิฟท์ฟาบริค (บริษัทผลิตดินสอ) ที่เมือง เนือร์นแบร์ก ในปี ค.ศ. 1855 ที่ได้มาจากครอบครัวชวานฮอยเซอร์ ในปี ค.ศ. 1865 โดยชื่อขึ้นต้นมาจากชื่อครอบครัวนี้ บริษัทจึงมีชื่อว่า ชวาน ไบลชทิฟท์ฟาบริค และเริ่มใช้ตราที่มีสัญลักษณ์เป็นหงส์ ในการดำเนินธุรกิจ ต่อมาในช่วงยุค 1930 ได้เริ่มผลิตดินสอสำหรับแต่งหน้า และทำให้ธุรกิจได้เติบโตมากในช่วงยุค 1970 หลังจากนั้นในปี ค.ศ. 1967 ได้มีหุ้นส่วนที่เป็นลูกครึ่งเยอรมัน–มาเลเซีย เข้ามาร่วมหุ้น และทำให้ชื่อสินค้าภายในประเทศมาเลเซีย มีชื่อว่า "Swan Malaysia Sdn Bhd" หลังจากนั้นก็ได้เปลี่ยนชื่อบริษัทเป็น ชวัน-ซตาบีโล ในปี ค.ศ. 1976 และในปี ค.ศ. 2005 ก็ได้ทำให้บริษัทมีความเป็นสากลมากขึ้นด้วยการมี ซตาบีโล อินเตอร์เนชันแนล ขึ้นมา
วันสมโภชพระคริสต์แสดงองค์

วันสมโภชพระคริสต์แสดงองค์  หมายถึง วันสมโภชที่กำหนดขึ้นเพื่อระลึกถึงเหตุการณ์ที่พระเยซู (ซึ่งคริสต์ศาสนิกชนเชื่อว่าเป็นพระเป็นเจ้า) ได้มาปรากฏพระองค์ต่อมนุษย์ คริสตจักรต่าง ๆ ตีความเหตุการณ์นี้แตกต่างกันไป โดยศาสนาคริสต์ตะวันออกในสมัยแรกถือว่า “พระคริสต์แสดงองค์” หมายถึงสองเหตุการณ์คือการประสูติของพระเยซูและการที่พระเยซูทรงรับบัพติศมา ต่อมาในคริสต์ศตวรรษที่ 4 ได้เปลี่ยนมาถือการสมโภชพระเยซูทรงรับบัพติศมาอย่างเดียว เพราะถือว่าพระเยซูแสดงองค์เป็นพระบุตรพระเป็นเจ้าอย่างเป็นทางการในพิธีบัพติศมานี้ ขณะที่ศาสนาคริสต์ตะวันตก “พระคริสต์แสดงองค์” หมายถึง เหตุการณ์ที่พระกุมารเยซูทรงรับการนมัสการของโหราจารย์ทั้ง 3 คนที่มาจากตะวันออก เพราะถือว่าเป็นเหตุการณ์ที่พระเป็นเจ้าได้แสดงองค์ต่อคนต่างชาติเป็นครั้งแรก
โดยทั่วไปคริสตจักรจะจัดพิธีสมโภชพระคริสต์แสดงองค์ในวันที่ 6 มกราคม แต่เนื่องจากคริสตจักรตะวันออกใช้ปฏิทินจูเลียน ซึ่งวันจะคลาดเคลื่อนจากปฏิทินเกรกอเรียนที่คริสตจักรตะวันตกใช้ไป 13 วัน ดังนั้นวันที่ 6 มกราคม ของคริสตจักรตะวันออกจึงตรงกับวันที่ 19 มกราคมในคริสตจักรตะวันตก
ปัจจุบันคริสตจักรแห่งอังกฤษและคริสตจักรโรมันคาทอลิกในบางประเทศ เช่น ประเทศไทย ไม่ได้ยึดถือวันที่ 6 มกราคม เป็นวันสมโภชพระคริสต์แสดงองค์ แต่เลื่อนไปเป็นวันอาทิตย์แรกหลังวันที่ 1 มกราคมแทน
Mac OS X 10.0

Mac OS X v10.0 (รหัสโปรเจกต์: Cheetah) เป็นระบบปฏิบัติการแมคอินทอชของ Apple ถือว่าเป็นระบปฏิบัติการตัวใหม่ที่เปิดตัวอย่างเป็นทางการ ระบบปฏิบัติการตัวนี้ยังไม่เสถียรเท่ากับ Mac OS 9 และยังไม่มีบางคุณลักษณะพื้นฐาน เช่น การใส่ข้อมูลลง DVD อย่างไรก็ตาม ระบบปฏิบัติการตัวนี้แสดงถึงการพัฒนาจาก Mac OS X Public Beta
สโลแกนของระบบปฏิบัติการตัวนี้คือ "The future is here. The power of UNIX with the simplicity and elegance of Macintosh"
ความจำเป็นพื้นฐานของระบบปฏิบัติการตัวนี้ เหมือนกันกับ Mac OS X Public Beta และมีทั้งหมดสี่รุ่นด้วยกัน
เดนนิส เรเดอร์

เดนนิส ลินน์ เรเดอร์  (เกิด 9 มีนาคม 1945) เป็นฆาตกรต่อเนื่องชาวสหรัฐอเมริกา สังหารคนในเซดจ์วิกเคาน์ตี้ไปสิบคน (บริเวณ Wichita, Kansas) ในช่วงปี 1974-1991 เป็นที่รู้จักในชื่อฆาตกร BTK โดยย่อมาจาก Bind (มัด), Torture (ทารุณกรรม) และ Kill (ฆ่า) ซึ่งเป็นลักษณะเฉพาะตัวของเขา เขาเขียนจดหมายบรรยายรายละเอียดเกี่ยวกับการฆ่าส่งไปยังตำรวจและสำนักข่าวท้องถิ่นในช่วงที่เขาก่อเหตุฆาตกรรม
หลังจากทิ้งช่วงไปนานตั้งแต่ช่วง 1990s จนถึง 2000s เขากลับมาส่งจดหมายอีกครั้งในปี 2004 จนถูกจับได้ในปี 2005 และถูกคุมขังในที่สุด ได้รับการพิพากษาจำคุกตลอดชีวิต 10 ครั้งที่ El Dorado Correctional Facility โดยมีกำหนดปล่อยตัวในวันที่ 26 กุมภาพันธ์ 2180
Mac OS X 10.2

Mac OS X v10.2 (รหัสโปรเจกต์: Jaguar) เป็นระบบปฏิบัติการแมคอินทอชของ Apple ถูกปล่อยตัวออกตลาดเมื่อเดือนสิงหาคม พ.ศ. 2545 ในรุ่นนี้ได้ปรับปรุงความเสถียรโดยใช้ Quartz Extreme ที่สามารถใช้ข้อดีจากการ์ดจอในเครื่องแมคในขนาดนั้น โปรแกรมข้อความมีตัวตรวจจับสแปม และยังมีการเพิ่มตัวตรวจจับลายมือที่เรียกว่า Inkwell ที่มีพื้นฐานมากจาก Newton ในรุ่นนี้ยังมีโปรแกรมใหม่อย่าง iChat QuickTime 6 และ Sherlock 3 และมีการรับรองบลูทูธ
Mac OS X v10.2 ต้องใช้ความต้องการเหมือน Mac OS X v10.1 แต่หน่วยความจำจะเพิ่มจาก 1.5 เป็น 3 GB มีทั้งหมด 9 ได้แก่
และขายในราคา $125
เดอะเวย์ยูเมกมีฟีล

เดอะเวย์ยูเมกมีฟีล  เป็นเพลงของนักร้องชาวอเมริกัน ไมเคิล แจ็กสัน เขียนและแต่งโดยแจ็กสัน ร่วมผลิตโดยวินซีโจนส์และแจ็กสัน วางจำหน่ายโดยอีพิก เมื่อวันที่ 9 พฤศจิกายน ค.ศ. 1987 เป็นซิงเกิลที่ 3 จากอัลบั้มสตูดิโอชุดที่เจ็ด "แบด" 
นอกเหนือจากการปรากฏในอัลบั้มแบด เพลงยังได้รับการบรรจุอยู่ในอัลบั้มรวมเพลงชุดแรกของแจ็กสัน "" ในปี 1995 อัลบั้ม "Number Ones" ในปี 2003 "The Ultimate Collection" ในปี 2004 "The Essential Michael Jackson" ในปี 2005 ในปี 2006 และ "Michael Jackson's This Is It" ในปี 2009 เพลง "The Way You Make Me Feel" ยังเป็นเพลงที่ได้รับการคัฟเวอร์จากศิลปินเป็นจำนวนมาก
เพลงได้รับเสียงชื่นชมจากนักวิจารณ์ร่วมสมัย "The Way You Make Me Feel" กลายเป็นซิงเกิลที่สามที่ขึ้นสูงสุดอันดับ 1 ติดต่อกันบน Billboard Hot 100 และขึ้นชาร์ตท็อป 10 และท็อป 20 ทั่วโลก มิวสิกวิดีโอเพลง "The Way You Make Me Feel" ได้รับการปล่อยตัวเป็นเรื่องราวที่แสดงให้เห็นถึงการติดตามและการเต้นรำของแจ็กสัน กับอดีตนางแบบ Tatiana Thumbtzen นับตั้งแต่เปิดตัว มิวสิกวิดีโอนั้นได้แสดงให้เห็นถึงอิทธิพลต่อเนื้อหาของศิลปินคนอื่น ๆ เพลงนี้ได้รับการดำเนินการในทัวร์คอนเสิร์ตทั่วโลกของแจ็กสันในฐานะศิลปินเดี่ยว และได้รับการวางแผนที่จะนำมาแสดงในระหว่าง "This Is It" ตั้งแต่ปี 2009 ถึง 2010 ผลงานการแสดงสดของแจ็กสันที่มีชื่อเสียง ได้แก่ การแสดงในพิธีมอบรางวัลแกรมมี่ในปี ค.ศ 1988
รายชื่อเพลงและรูปแบบ.
<templatestyles src="Col-begin/styles.css"/>
ชาร์ต.
<templatestyles src="Col-begin/styles.css"/>
เสรีสรรพสินค้า

เสรีสรรพสินค้า เป็นห้างสรรพสินค้าแห่งแรกของจังหวัดลำปาง และเป็นห้างท้องถิ่นของจังหวัดลำปาง เรียกสั้น ๆ ว่า ห้างเสรี รวมแหล่งความบันเทิงและชอปปิงต่าง ๆ
ก่อตั้งกิจการ.
ก่อตั้งกิจการมา ตั้งแต่ปี 2524 โดยมี 2 อาคาร อาคารละ 3 คูหาตั้งอยู่ที่บริเวณหน้าโรงภาพยนตร์เขลางค์เก่า ลักษณะธุรกิจเป็นแบบจำหน่ายเสื้อผ้าโดยแบ่งแผนกเป็น เสื้อผ้าบุรุษ 1 อาคาร เสื้อสุภาพสตรี ชุดชั้นในสตรี และเสื้อผ้าเด็กอีก 1 อาคาร
พ.ศ. 2529 ขยายกิจการ.
ขยายกิจการ มาเปิดอีกฝั่งหนึ่งเป็นอาคารพาณิชย์ 5 คูหา 2 ชั้น บนถนนเจริญเมือง พื้นที่ขายประมาณ 800 ตารางเมตร ในช่วงปีนี้ ธุรกิจซุปเปอร์มาร์เก็ต เริ่มเป็นที่นิยมในกรุงเทพฯ โดยจำหน่ายสินค้าต่ำกว่าราคาป้าย
ห้างเสรีจึงได้เปิดจำหน่าย สินค้าอุปโภค บริโภค หรือเรียกว่า ซุปเปอร์มาร์เก็ตขนาดย่อม ในราคาต่ำกว่าป้าย เป็นที่แรก ๆ ของจังหวัดลำปาง และยังคงความเป็นซุปเปอร์มาร์เก็ตราคาถูกของคนลำปาง มาจนถึงปัจจุบัน
พ.ศ. 2531 ก่อสร้างอาคารเพิ่มเติมด้านหลัง.
ก่อสร้างอาคารเพิ่มเติมด้านหลัง เป็น 3 ชั้น ๆ ละ 400 ตารางเมตร และได้เพิ่มแผนกต่าง ๆ อีกมากมาย อาทิ แผนกซุปเปอร์มาร์เก็ต แผนกยีนส์ แผนกรองเท้าชาย-หญิง แผนกเครื่องหนัง แผนกบูติกสตรี 
แผนกชุดชั้นใน แผนกของเล่นเด็ก และแผนกกิ๊ฟท์ชอบ
พ.ศ. 2534 ได้ซื้อโรงภาพยนตร์เวียงเหนือ.
ได้ซื้อโรงภาพยนตร์เวียงเหนือ ที่อยู่ติดกับห้างด้านข้าง เนื้อที่ 875 ตารางเมตร และได้ขยายในส่วนของพื้นที่ห้างเป็นอาคาร 7 ชั้น แล้วเปิดให้บริการเมื่อ พ.ศ. 2537 ซึ่งนับเป็นห้างสรรพสินค้า สมบูรณ์แบบที่สุด
ในจังหวัดลำปาง และได้มีการจัด lay out ใหม่ ดังนี้
พ.ศ. 2539 ซื้อที่ดินด้านข้างห้างฝั่งถนนทิพย์ช้าง.
ซื้อที่ดินด้านข้างห้างฝั่งถนนทิพย์ช้าง เนื้อที่ 800 ตารางเมตร สร้างเป็นอาคาร 5 ชั้น เชื่อมต่อกับอาคาร 7 ชั้นหลังเดิม และเปิดให้บริการเมื่อ พ.ศ. 2540
พ.ศ. 2545 ซื้อพื้นที่ฝั่งตรงข้ามห้างเป็นอาคารพาณิชย์เก่า.
ซื้อพื้นที่ฝั่งตรงข้ามห้างเป็นอาคารพาณิชย์เก่า พื้นที่ประมาณ 2 ไร่ครึ่ง ได้รื้ออาคารเก่าทั้งหมด และสร้างเป็นอาคารจอดรถ 4 ชั้น ซึ่งเป็นอาคารจอดรถแห่งแรกของจังหวัดลำปาง โดยชั้นใต้ดินเป็น เสรีโบว์ล เลนโบว์ลิ่งขนาดมาตรฐาน 10 เลน แห่งแรก และแห่งเดียวในจังหวัดลำปาง พร้อมกับ เท็กซัสสุกี้ บุฟเฟต์ และ ร้าน Black Canyon coffee รวมไปถึงอินเตอร์เน็ท ตู้คาราโอเกะ และพื้นที่เช่า อีกมากมาย นับเป็นศูนย์กลางความบันเทิงแห่งใหม่ ที่ทันสมัยที่สุดของจังหวัดลำปาง ในยุคนั้น 
พ.ศ. 2549 ได้ซื้ออาคารเก่าที่ติดกับห้างฯ.
ได้ซื้ออาคารเก่าที่ติดกับห้างฯ และได้รื้ออาคารเก่าและสร้างใหม่ เป็นอาคาร 5 ชั้น เชื่อมต่อกับ อาคาร 7 ชั้น หลังเดิม อีกด้านหนึ่ง และมีการปรับปรุงแผนกเครื่องสำอาง ชั้น 1 ใหม่ ให้สวยงาม และทันสมัยยิ่งขึ้น
ปัจจุบัน.
จนถึงปัจจุบัน ปี 2552 ห้างเสรีสรรพสินค้า ซึ่งเริ่มต้นจาก อาคารพาณิชย์ 2 อาคาร 6 คูหา เมื่อ 28 ปี ก่อน กลายเป็น ห้างสรรพสินค้า ที่สมบูรณ์ แบบ และใหญ่ที่สุดในจังหวัดลำปาง ประกอบด้วยอาคาร 7 ชั้น 
ทอดยาว บนถนนเจริญเมือง และเชื่อมต่อด้วยอาคาร ด้านถนนบุญวาทย์ และ ถนนทิพย์ช้าง ด้วยพื้นที่กว่า 15,000 ตารางเมตร และในอนาคต ยังมีโครงการที่จะขยายพื้นที่ทางด้านหลัง กว่า 2 ไร่ 
เพื่อตอบสนองความต้องการของลูกค้าชาวลำปาง ที่ได้ให้การสนับสนุน ห้างเสรีสรรพสินค้า ห้างของคนท้องถิ่นอย่างแท้จริง มาโดยตลอด
กาแยน

กาแยน  เป็นเมืองหลวงและเมืองที่ใหญ่ที่สุดของเฟรนช์เกียนา ซึ่งเป็นจังหวัดโพ้นทะเลของประเทศฝรั่งเศส ตั้งอยู่ทางตอนเหนือของจังหวัด มีพื้นที่ติดกับทะเล มีประชากร 116,124 คน
กองทัพบกกัมพูชา

กองทัพบกพระราชอาณาจักรกัมพูชา  ภาษาเขมรว่า กองทัพเชิงโคกกัมพูชา ("กงทัพเชิงโคกกมฺพุชา") เป็นส่วนหนึ่งของกองทัพพระราชอาณาจักรกัมพูชา เป็นกองกำลังภาคพื้นดิน ขึ้นกับกระทรวงกลาโหม
องค์กรทางทหาร.
ในการวางแผนและการแบ่งส่วนทางทหารในปัจจุบัน มีการแบ่งเขตทหารที่ประกอบไปด้วยทหาร 3,500 นาย มณฑลทหารแต่ละแห่งประกอบด้วย 3-4 จังหวัด นายพลเมียส โซเพียเป็นผู้บัญชาการทหารบกและเป็นรองผู้บัญชาการทหารสูงสุด มณฑลทหารในกัมพูชากำหนดตามฐานที่ตั้ง ได้แก่
กองกำลังพิเศษทางอากาศ.
ฐานปฏิบัติการของกองกำลังพิเศษทางอากาศ 911 (SF-911) ตังอยู่ที่ตำบลอังสนวลจังหวัดกันดาล อยู่ภายใต้การบังคับบัญชาโดยตรงของผู้บังคับบัญชาระดับสูงของกองทัพกัมพูชา มี 7 สาขาและมี 14 กองพันได้แก่ คอมมานโด 1-4 เป็นคอมมานโดทางอากาศ คอมมานโด 5-9 เป็นคอมมานโดจู่โจม คอมมานโด 10 – 12 เป็นคอมมานโดสนับสนุน กลุ่มพิเศษที่ 13 ป้องกันพิเศษ กลุ่มที่ 14 ต่อต้านการก่อการร้าย มีเจ้าหน้าที่ทั้งหมด 6,470 นาย
กลุ่มที่ 14 ต่อต้านการก่อการร้าย เป็นหน่วยพิเศษสำหรับต่อต้านการก่อการร้ายกลุ่มแรกของกัมพูชา โดยจะต้องฝึกหลักสูตรหน่วยรบพิเศษ การจู่โจมทางอากาศ กระโดดร่มและดำน้ำ การต่อต้านการก่อการร้ายและไปฝึกที่อินโดนีเซียด้วยโปรแกรมพิเศษที่บาตูยายาร์ ซึ่งอยู่ที่เมืองบันดุง ชวาตะวันตก
สารวัตรทหาร.
สารวัตรทหารเป็นหน่วยงานคู่ขนานของทหาร มีทหารประมาณ 10,000 นาย อยู่ใน 24 จังหวัดของกัมพูชา ทำหน้าที่ตรวจสอบหน่วยงานของทหารโดยเฉพาะการฝึกทั่วไป ศูนย์กลางอยู่ที่พนมเปญ โดยสายงานบังคับบัญชาขึ้นตรงต่อผู้บัญชาการทหารสูงสุด ผู้บัญชาการคนปัจจุบันคือนายพลเซา โซคา อดีตผู้คุ้มกันและที่ปรึกษาส่วนตัวของฮุน เซน สารวัตรทหารอยู่ภายใต้การควบคุมของกระทรวงกลาโหมแต่ไม่มีการแบ่งเขตบริหารมีแต่การแบ่งเขตในระดับจังหวัด
การสื่อสารในประเทศกัมพูชา

การสื่อสารในกัมพูชา โดยทั่วไป ได้แก่ โทรศัพท์ โทรเลข ที่ควบคุมโดยกระทรวงการสื่อสารทางไกล การคมนาคมและไปรษณีย์ภายในประเทศได้รับการฟื้นฟูขึ้นมาใหม่รวม พ.ศ. 2523 เป็นต้นมา ในสมัยสาธารณรัฐประชาชนกัมพูชาหลังจากที่ถูกทำลายไปในสมัยเขมรแดง ในเดือนมกราคม พ.ศ. 2530 สหภาพโซเวียตเข้ามาช่วยจัดตั้งการสื่อสารทางไกลผ่านดาวเทียมเพื่อการติดต่อสื่อสารระหว่างพนมเปญ มอสโก ฮานอย เวียงจันทน์ และปารีส การสื่อสารทางไกลในช่วงแรกถูกจำกัดเฉพาะรัฐบาล แต่ในปัจจุบันการสื่อสารได้มีการพัฒนาและเปิดกว้างมากขึ้นด้วยระบบโทรศัพท์เคลื่อนที่
โทรศัพท์.
หน่วยงานของรัฐบาลที่ดูแลโทรศัพท์คือเทเลคอม กัมพูชา ก่อตั้งใน พ.ศ. 2549 ซึ่งเป็นส่วนขยายของกระทรวงไปรษณีย์และการสื่อสารทางไกล มีการเชื่อมต่อทางสายโทรศัพท์จากพนมเปญไปยังจังหวัดต่าง ๆ ทั่วประเทศ และการใช้โทรศัพท์เคลื่อนที่กำลังกระจายไปในชนบท ส่วนในเมือง โทรศัพท์เคลื่อนที่ถือเป็นสิ่งจำเป็น การโทรศัพท์ทางไกลไปต่างประเทศหาได้ง่ายแต่ราคาแพง โดยมีบริการในพนมเปญและจังหวัดใหญ่
วิทยุ.
สถานีวิทยุ.
พนมเปญ.
5.7000
สถานีท้องถิ่น.
มีสถานีวิทยุท้องถิ่นในจังหวัดต่อไปนี้ : บันทายมีชัย, พระตะบอง, กำปอต, กันดาล, กำปงจาม, กำปงธม, ไพลิน, จังหวัดพระวิหาร, จังหวัดเสียมราฐ, จังหวัดพระสีหนุ และจังหวัดสวายเรียง
อินเทอร์เน็ต.
โฮสต์อินเทอร์เน็ต:
5,452 (พ.ศ. 2552)
ผู้ใช้อินเทอร์เน็ต:
78,500 (พ.ศ. 2552)
รหัสประเทศ:
.kh
นกสาลิกา

นกสาลิกา หรือ นกแม็กพาย  เป็นชื่อสามัญของนกจำพวกหนึ่ง ที่อยู่ในวงศ์นกกา (Corvidae) 
โดยนกที่ได้ชื่อว่า "นกสาลิกา" หรือ "นกแม็กพาย" นั้นจะเป็นนกขนาดเล็กที่กระจายพันธุ์อยู่ในภาคพื้นยุโรป, ยูเรเชีย และเอเชีย จะอยู่ในสกุล "Pica", "Urocissa", "Cissa", "Cyanopica" โดยในบางสกุลจะถูกเรียกว่า "สาลิกาดง" แต่โดยทั่วไปแล้วจะหมายถึง นกสาลิกาปากดำ ("Pica pica") ที่มีสีลำตัวขาว-ดำ พบกระจายพันธุ์ในทวีปยุโรปและเอเชียกลาง รวมถึงประเทศไทย
นอกจากนี้แล้ว ยังอาจจะหมายถึงนกบางชนิดในวงศ์นกเอี้ยงและนกกิ้งโครง (Sturnidae) เช่น นกเอี้ยงสาลิกา ("Acridotheres tristis") และนกสาลิกาลิ้นทอง ("Ampeliceps coronatus") เป็นต้น
ปลาสลิดหินสามจุด

ปลาสลิดหินสามจุด หรือ ปลาโดมิโน (ชื่อวิทยาศาสตร์: "Dascyllus trimaculatus") ปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae)
เป็นปลาที่มีครีบคู่สามารถแผ่ครีบได้เหมือนพัด ลำตัวค่อนข้างกลม แบนข้างมาก หัวสั้นทู่ สีของลำตัวเป็นสีน้ำตาลเข้มหรือเทาเข้ม มีจุดกลมสีขาว 3 จุด ที่บริเวณของด้านข้างลำตัวข้างละจุด และที่ด้านบนของตาอีกจุด ซึ่งจุดสีขาวนี้เมื่อยังเล็กอยู่จะเห็นชัดเจน เมื่อปลาโตขึ้นจะค่อย ๆ เลือนหายไป
มีขนาดโตเต็มที่ได้ 33 เซนติเมตร สามารถพบได้ลึกถึง 55 เมตร พบกระจายพันธุ์ทั่วไปตามชายฝั่งอินโด-แปซิฟิก จนถึงออสเตรเลีย ปกติจะอยู่รวมกันเป็นฝูงในแนวปะการัง ปลาวัยเล็กจะอยู่รวมกันในดอกไม้ทะเล แต่ไม่สามารถสัมผัสกับหนามพิษของดอกไม้ทะเลได้เหมือนกับปลาการ์ตูน 
กินโคพีพอด, สาหร่าย, แพลงก์ตอน และครัสเตเชียน เป็นอาหาร นิยมเลี้ยงกันเป็นปลาสวยงาม
เรือนรก ศพคืนชีพ

เรือนรก ศพคืนชีพ  เป็นการ์ตูนช่องจากประเทศญี่ปุ่นที่เขียนโดยซัมเบะ เค จัดพิมพ์โดยสแควร์เอนิกซ์ครั้งแรกใน "นิตยสารยังกันกัน" ฉบับที่ 9 ขึ้นใน ค.ศ. 2010 จนถึงฉบับที่ 17 ใน ค.ศ. 2012 
เนื้อเรื่องย่อ.
เหล่านักเรียนมัธยมได้ออกทัศนศึกษาโดยทางเรือได้พบเห็นการฆาตกรรมที่เกิดขึ้นกับผู้โดยสารชาวต่างชาติอย่างบ้าคลั่ง เหล่านักเรียนและผู้โดยสารคนอื่นๆต่างพยายามหลบหนี ซึ่งเป็นช่วงเวลาเดียวกันกับที่เรืออัปปางลง เรือลำนี้มี 8 ชั้นกับชั้นใต้ดินอีก 3 ชั้น โดยมีผู้เสียชีวิตอยู่ในที่ต่างๆ ผู้คนต่างพยายามเอาตัวรอด และมีบางสิ่งเปลี่ยนแปลงขึ้นภายหลังจากเกิดเหตุการณ์ดังกล่าว
เหตุใดเรือจึงเกิดอัปปาง ทำไมจู่ๆจึงมีฆาตกรปรากฏตัวขึ้น ใครเป็นศัตรูใครเป็นมิตรแท้ ล้วนเป็นคำถามสำคัญที่เกิดขึ้นท่ามกลางความหวาดกลัวและความวิตกกังวล ตัวเอกของเรื่องต่างหลบหนีเพื่อหาทางรอดพร้อมกับเพื่อนๆ เมื่อเรื่องราวดำเนินไป ความจริงต่างๆก็ได้ปรากฏชัดเจนมากขึ้น และยังได้เปิดเผยให้เห็นถึงตัวตนที่แท้จริงของแต่ละคนในการเอาชีวิตรอด
ชายหนุ่มผู้เงียบขรึม ผู้ซึ่งดูเหมือนว่าไม่ได้ถูกความชั่วครอบงำ และสามารถสนทนาภาษารัสเซียได้อย่างคล่องแคล่ว
นักเรียนสาวผู้โอบอ้อมอารีและรู้จักเป็นห่วงผู้อื่น ซึ่งเธอเป็นสมาชิกของชมรมว่ายน้ำและเป็นเพื่อนสนิทของทาคิงาวะ
นักเรียนชายผู้ยึดมั่นในเกียรติ และมักตัดสินใจโดยใช้เหตุผลเพื่อหลีกเลี่ยงความเสี่ยงให้ได้มากที่สุดเท่าที่จะเป็นไปได้
นักเรียนสาวทรงผมทวินเทล เธอมักเรียกชื่อตัวเองว่า "คานะ" ผู้ซึ่งมีจิตใจไม่มั่นคงและเห็นแก่ตัว และยังมีอีกด้านหนึ่งที่เธอได้กระทำลงไปเมื่อสูญสิ้นความเป็นมนุษย์
นักเรียนชายที่นั่งอยู่ในรถเข็น ภายหลังจากเรืออัปปาง เขาก็ได้พบกับทาคิงาวะเมื่อครั้งที่ติดอยู่ในลิฟต์ และเกิดความคิดจากใครบางคนที่ว่าเขาอาจเป็นภาระให้กับทุกคน
นักเรียนสาวตาบอด แต่มีประสาทสัมผัสด้านอื่นๆเฉียบคมทดแทนการตาบอด อย่างเช่นความสามารถในการได้ยินที่สามารถบอกลักษณะของคนจากเสียงของฝีเท้าได้เป็นอย่างดี
หัวหน้าแก๊งเด็กวัยรุ่น เพื่อความอยู่รอด เขาไม่ลังเลที่จะกระทำการใดๆอย่างเหี้ยมโหด เขามีบุคคลิกลักษณะที่เสมือนเป็นนักฆ่าเลือดเย็น เพื่อให้สามารถแยกแยะได้ระหว่างมนุษย์กับคนอื่นๆ เขาจึงได้ประทับตราโรซาริโอที่แขนของเขากับพรรคพวก
เด็กผู้โดยสารเรืออายุประมาณ 5-7 ปี บางทีอาจเนื่องด้วยเขาพักอยู่ในห้องใกล้กับมาโคโตะ ทั้งคู่จึงได้มาเป็นเพื่อนกันก่อนที่เรือจะเกิดอัปปาง โดยแม่ของเขาได้เสียชีวิต
อัตราบิต

ในสาขาโทรคมนาคม และคอมพิวเตอร์ อัตราบิต หรือ บิตเรต  หมายถึงจำนวนบิตที่สามารถสื่อสารกันได้ หรือประมวลผลได้ ในหนึ่งหน่วยเวลา
การนับอัตราบิตใช้วิธีนับด้วยปริมาณ บิตต่อวินาที (bit/s) ซึ่งสามารถใช้ร่วมกับคำอุปสรรคของระบบเอสไอ เช่น กิโล- (kbit/s), เมกะ- (Mbit/s), จิกะ- (Gbit/s) และ เทระ- (Tbit/s) หลังจากมีมาตรฐาน IEC 60027-2 ทำให้ความกำกวมในการบ่งปริมาณหมดไป กล่าวคือ 1 กิโลบิตต่อวินาที (1 kbit/s) จะหมายถึง 1,000 (103) บิตต่อวินาทีเท่านั้น และ 1,024 (210) บิตต่อวินาทีก็จะเขียนได้เป็น 1 กิบิบิตต่อวินาที (kibit/s) เท่านั้น โดยจะไม่ใช้ K (เคตัวใหญ่) แทนคำอุปสรรค "กิโล-" นั่นคือจะไม่มีการเขียน Kbit/s
การเขียนตัวย่อของ bits per second (บิตต่อวินาที) อย่างเป็นทางการสามารถเขียนได้โดย "bit/s" (จะไม่เขียน "bits/s") และการเขียนแบบไม่เป็นทางการก็สามารถเขียนได้ด้วย "b/s" หรือ "bps" (มักพบเห็นในการบ่งความเร็วอินเทอร์เน็ตบรอดแบนด์ในปัจจุบัน) ซึ่งมักเป็นที่สับสนบ่อยๆ กับ bytes per second (ไบต์ต่อวินาที) ซึ่งเขียนตัวย่อด้วย "B/s" หรือ "Bps" โดย 1 Byte/s มีขนาดเท่ากับ 8 bit/s
การประกาศเป็นบุญราศี

การประกาศเป็นบุญราศี  คือกระบวนการที่คริสตจักรโรมันคาทอลิกกำหนดขึ้นเพื่อรับรองว่าบุคคลหนึ่งได้เข้าสู่สวรรค์และสามารถวอนขอพรจากพระเป็นเจ้าแทนมนุษย์บนโลกได้ กระบวนการนี้ถือเป็นขั้นตอนที่สี่ของการประกาศเป็นนักบุญ
ประวัติ.
แต่เดิมการประกาศเป็นบุญราศีเป็นกระบวนการที่แต่ละมุขมณฑลดำเนินการเอง และมักจะเป็นการยกย่องมรณสักขีในท้องถิ่นนั้น ๆ ตั้งแต่ ค.ศ. 1983 เป็นต้นมาศาสนจักรคาทอลิกกำหนดว่าต้องมีปาฏิหาริย์หนึ่งอย่างที่ (เชื่อว่า) เกิดจากการที่ผู้นั้นได้อ้อนวอนขอพรพระเจ้าตามการอธิษฐานของคริสต์ศาสนิกชน ในกรณีที่ผู้ถูกเสนอชื่อเป็นมรณสักขี ศาสนจักรจะดำเนินการประกาศเป็นบุญราศีให้โดยไม่จำเป็นต้องมีเรื่องปาฏิหาริย์มารับรองความศักดิ์สิทธิ์ เพราะถือว่าการพลิชีพเพื่อยืนยันความเชื่อในคริสต์ศาสนาถือเป็นวีรคุณธรรมที่แสดงความศักดิ์สิทธิ์อยู่แล้ว
ความเคารพและการเฉลิมฉลองบุญราศีจะจำกัดเฉพาะภายในภูมิภาคหรือประชาคมที่บุญราศีนั้นเคยเกี่ยวข้องขณะยังมีชีวิตอยู่ จนเมื่อได้รับการประกาศเป็นนักบุญแล้วจึงจะได้รับความเคารพและจัดงานฉลองจากคริสต์ศาสนิกชนได้ทั่วโลก เช่น คริสตจักรโรมันคาทอลิกในประเทศไทยกำหนดให้ฉลองเจ็ดบุญราศีมรณสักขีแห่งสองคอนในวันที่ 16 ธันวาคม และฉลองบุญราศีนิโคลัส บุญเกิด กฤษบำรุง ในวันที่ 12 มกราคม
บุญราศีชาวไทย.
ชาวไทยได้รับการประกาศเป็นบุญราศี 2 ครั้ง รวม 8 องค์ ได้แก่
ปี 1989 สมเด็จพระสันตะปาปาจอห์น ปอลที่ 2 ได้ประกาศสดุดีให้ทั้ง 7 คน เป็น "บุญราศีมรณสักขี" หมายถึง คริสตชนผู้ที่ประกอบกรรมดีและพลีชีพเพื่อประกาศยืนยันความเชื่อในพระเจ้าไม่ยอมละทิ้งศาสนา อีกทั้งประกาศให้มีพิธีรำลึกบุญราศีสองคอนทั้ง 7 ในวันที่ 16 ธันวาคม โดยมีการฉลองอย่างยิ่งใหญ่ในมหาวิหารนักบุญเปโตร กรุงโรม ซึ่งหลังจากการสถาปนาบุญราศีทั้ง 7 แล้ว โบสถ์สองคอน จึงได้จัดงานชุมนุมครั้งใหญ่ เพื่อฉลองบุญราศีที่ประเทศไทย เรียกงานนี้ว่า “งานสันติร่วมจิตใจเดียว” ในปีต่อ ๆ มา จัดเป็นงานวันรำลึกบุญราศีทั้ง 7 แต่เพื่อความสะดวกแก่ผู้ที่สนใจอยากไปร่วมงาน การฉลองที่โบสถ์สองคอนจึงกำหนดให้จัดขึ้นในวันเสาร์ที่ใกล้เคียงกับวันที่ 16 ธันวาคมที่สุด
บาทหลวงบุญเกิดทำงานอภิบาลที่โบสถ์หลายแห่ง คือ อาสนวิหารแม่พระบังเกิด บางนกแขวก, โบสถ์เซนต์นิโคลาส พิษณุโลก, อาสนวิหารพระหฤทัย เชียงใหม่, โบสถ์คาทอลิกในลำปาง, อาสนวิหารแม่พระประจักษ์ที่เมืองลูร์ด นครราชสีมา และโบสถ์นักบุญเทเรซา โนนแก้ว
บาทหลวงบุญเกิดถูกจับในวันสมโภชพระคริสต์แสดงองค์ หลังจากประกอบศาสนกิจที่โบสถ์นักบุญยอแซฟ บ้านหัน เมื่อวันที่ 12 มกราคม ค.ศ. 1941 ในข้อหาเป็นกบฏภายนอกราชอาณาจักร ถูกตัดสินจำคุก 15 ปี ระหว่างอยู่ในคุกที่เรือนจำกลางบางขวางเป็นปีที่สาม ท่านป่วยเป็นวัณโรคเป็นเวลา 9 เดือน และถึงแก่กรรมในคุกนั้นเอง เมื่อวันที่ 12 มกราคม ค.ศ. 1944 รวมอายุ 49 ปี ศพของท่านถูกนำไปฝังไว้ที่วัดบางแพรกซึ่งเป็นวัดที่อยู่ใกล้เรือนจำ หลังจากนั้นในเดือนมีนาคม มุขนายกเรอเน-มารี-โฌแซ็ฟ แปโรจึงได้รับอนุญาตให้นำศพของท่านมาฝังที่อาสนวิหารอัสสัมชัญ บางรัก กรุงเทพฯ
บาทหลวงนิโคลาสเป็นบาทหลวงที่เอาใจใส่งานอภิบาล มีใจเมตตาต่อคนยากจน และมีความกระตือรือร้นในการประกาศข่าวดี ระหว่างที่อยู่ในคุก ท่านได้สอนคำสอนและโปรดศีลล้างบาปให้นักโทษด้วยกันที่ใกล้ตายจำนวน 68 คน
พระคาร์ดินัลไมเกิ้ล มีชัย กิจบุญชู ได้เสนอกรณีของท่านให้สมณะกระทรวงการสถาปนานักบุญพิจารณา หลังจากตรวจสอบอย่างถ้วนถี่ชัดแจ้งว่าท่านเป็นผู้ศักดิ์สิทธิ์ พลีชีพเพราะเห็นแก่ความเชื่อในพระเป็นเจ้า สมเด็จพระสันตะปาปาจอห์น ปอลที่ 2 ได้ประกาศรับรองความศักดิ์สิทธิ์ของท่าน เมื่อวันที่ 27 มกราคม ค.ศ. 2000 และประกอบพิธีสถาปนาเป็นบุญราศีมรณสักขี ในวันอาทิตย์ที่ 5 มีนาคม ค.ศ. 2000 ณ มหาวิหารนักบุญเปโตร กรุงโรม ประเทศอิตาลี
เฟร์ริต

เฟอร์เร็ต (ชื่อวิทยาศาสตร์: "Mustela putorius furo") เป็นสัตว์เลี้ยงลูกด้วยนมชนิดหนึ่ง จำพวกวีเซล นิยมเลี้ยงกันเป็นสัตว์เลี้ยง
เฟร์ริตเป็นชนิดย่อยของโพลแคตยุโรป ("M. putorius") ที่เป็นวีเซลหรือเพียงพอนที่พบได้ในทวีปยุโรป จากการตรวจสอบทางดีเอ็นเอพบว่าเฟร์ริตนั้นถูกมนุษย์เลี้ยงกันมาถึง 2,500 ปีแล้ว โดยในประวัติศาสตร์ จะมีเฟร์ริตปรากฏตามที่ต่าง ๆ อาทิ ปรากฏในภาพวาดของลีโอนาร์โด ดา วินชี หรือเป็นสัตว์เลี้ยงของสมเด็จพระราชินีอลิซาเบธที่ 1 แห่งจักรวรรดิอังกฤษ และยังเป็นสัตว์ที่ใช้ในการวางสายเคเบิลในการถ่ายทอดพระราชพิธีอภิเษกสมรสของเจ้าฟ้าชายชาลส์ กับเลดี้ไดอานา ในปี ค.ศ. 1981 ด้วย
เฟร์ริตมีความยาวประมาณ 20 นิ้ว (51 เซนติเมตร) และความยาวหาง 5 นิ้ว (13 เซนติเมตร) น้ำหนักประมาณ 1.5–4 ปอนด์ (0.7–2 กิโลกรัม) อายุขัยโดยเฉลี่ย 7-10 ปี ตัวผู้นั้นจะมีความยาวมากกว่าตัวเมีย
อาหารที่เฟร์ริตกินนั้นคือเนื้อสัตว์เท่านั้น ไม่ใช่ผลไม้ หากเฟร์ริตกินผลไม้อาจจะทำให้เฟร์ริตเสียชีวิตจากการที่อาหารไม่ย่อย หรือกระทั่งเป็นเบาหวานได้
ในสหรัฐอเมริกา เฟร์ริตถูกนำเข้ามาในฐานะของสัตว์ที่ฝึกไว้สำหรับล่ากระต่าย ซึ่งเป็นพฤติกรรมตามธรรมชาติของเฟร์ริตหรือวีเซลอยู่แล้ว ที่ล่าสัตว์ขนาดเล็กตามโพรงดิน เช่น หนู, กระต่าย เป็นอาหาร โดยการมุดเข้าไปลากออกมาถึงในโพรง
เฟอร์เร็ตนับเป็นสัตว์เลี้ยงลูกด้วยนมที่มีจำนวนชิ้นกระดูกสันหลังมากที่สุดในโลก โดยมีกระดูกที่ต้นคอถึง 7 ชิ้น และสะโพก 6 ชิ้น นั่นจึงทำให้เฟอร์เร็ตสามารถที่จะมุดหรือลอดไปตามโพรงหรือรูเรี้ยวต่าง ๆ ได้อย่างยืดหยุ่น คล่องแคล่ว 
เฟร์ริตเป็นสัตว์ที่สามารถเลี้ยงไว้ในบ้านได้เป็นอย่างดี แต่มีข้อเสียคือ กลิ่นตัวที่เหม็น โดยเฉพาะเมื่อตกใจจะปล่อยกลิ่นออกมาตามสัญชาตญาณธรรมชาติ หลังจากผสมผ่านไป 2 สัปดาห์ ท้องตัวเมียจะใหญ่ขึ้น เห็นราวนมชัดขึ้น มีระยะเวลาตั้งท้องนาน 42วัน มีลูกปีละ 1-2 ครั้ง โดยสามารถคลอดลูกได้ถึง 2-12 ตัวต่อครั้ง ใช้เวลาเลี้ยงลูกให้นมลูกนานราว 6สัปดาห์ จากนั้นลูกเฟอร์เร็ตจะเริ่มกินอาหาร กินเนื้อได้เอง ซึ่งในประเทศไทย ปัจจุบันสามารถเพาะขยายพันธุ์เฟร์ริตได้แล้ว แทนการนำเข้ามาจากต่างประเทศ
เหยี่ยวเพเรกริน

เหยี่ยวเพเรกริน (ชื่อวิทยาศาสตร์: "Falco peregrinus") เป็นนกล่าเหยื่อจำพวกเหยี่ยวชนิดหนึ่ง อยู่ในวงศ์เหยี่ยวปีกแหลม (Falconidae)
เหยี่ยวเพเรกริน เป็นนกที่บินได้เร็วมาก โดยทำความเร็วที่ได้ 321-563 กิโลเมตร/ชั่วโมง และทำความเร็วได้สูงที่สุดเมื่อพุ่งดิ่งลงจากที่สูง ถ้าบินระดับแนวนอนปกติ จะอยู่ที่ความเร็วประมาณ 80-90 กิโลเมตรต่อชั่วโมง แต่หากดิ่งลงมาจากที่สูงสามารถทำความเร็วได้ถึง 205-320 กิโลเมตร/ชั่วโมง นับเป็นนกที่บินได้เร็วที่สุดในโลก และสามารถเพิ่มความเร็วได้ขณะบินได้ถึง 210 กิโลเมตร/ชั่วโมง ด้วยเวลาไม่ถึง 1 วินาที ซึ่งถือว่าเร็วกว่ารถสปอร์ต
เสียอีก และนับเป็นสัตว์ที่มีความเร็วที่สุดในอาณาจักรสัตว์ทั้งหมด
ซึ่งในความเร็วระดับนี้ ลมจะเข้าไปในโพรงจมูกของเหยี่ยวเพเรกริน ซึ่งแรงพอที่จะทำให้สลบได้ แต่ในโพรงจมูกของเหยี่ยวเพเรกรินจะมีกระดูกอีกชั้นหนึ่งสำหรับกันลม
เหยี่ยวเพเรกรินตัวเมียจะมีขนาดใหญ่กว่าตัวผู้ โดยเฉลี่ยมีขนาดลำตัวประมาณ 34-58 เซนติเมตร (13–23 นิ้ว) และเมื่อกางปีกจะกว้างได้ถึง 74-120 เซนติเมตร (29–47 นิ้ว)
เป็นนกที่กระจายพันธุ์ได้กว้างไกลในหลายพื้นที่ของโลก ล่านกและสัตว์ต่าง ๆ กินเป็นอาหาร โดยเฉพาะนกพิราบ มีความแตกต่างกันออกไปของสีขนและลักษณะขน ซึ่งสามารถแบ่งออกเป็นชนิดย่อยต่าง ๆ ได้ถึง 16 ชนิด (ดูในตาราง) แต่โดยทั่วไป ส่วนหัวและแถบหนวดดำตัดกับข้างแก้มและคอสีขาวเป็นแถบใหญ่ สำหรับในประเทศไทย ชนิดย่อย "F. p. japonensis" มีลำตัวด้านบนเทาเข้ม ลำตัวด้านล่างขาว อกมีลายจุดเล็ก ๆ ลำตัวด้านล่างมีลายละเอียดต่อกันตามขวาง ขณะบินปีกกว้าง ปลายมนกว่าชนิดอื่น ๆ ใต้ปีกขาวมีลายดำหนาแน่นที่ขนคลุมใต้ปีก ชนิดย่อย "F. p. peregrinator" ลำตัวด้านล่างแกมน้ำตาลแดง และชนิดย่อย "F. p. ernesti" พบในพื้นที่ภาคใต้ มีแก้มสีดำ หัวและลำตัวสีคล้ำมาก อกค่อนข้างเรียบ มีลายขวางหนาแน่นที่ท้องทำให้ลำตัวด้านล่างเป็นสีดำ
ขณะที่ยังเป็นวัยอ่อนมีลายขีดที่อกและท้อง ลำตัวด้านบนแกมน้ำตาลมากกว่านกเต็มวัย ในชนิดย่อย "F. p. peregrinator" อกและท้องลาย แซมด้วยสีน้ำตาลแดงถึงท้องด้านล่าง ในประเทศไทย มีถิ่นอาศัยในพื้นที่ภาคเหนือตอนล่าง ในบริเวณพื้นที่เปิดโล่ง, ชายฝั่งทะเล, หน้าผา หรือที่ราบถึงความสูง 2,565 เมตร จัดเป็นสัตว์ป่าคุ้มครอง โดยถือเป็นนกอพยพที่หายากชนิดหนึ่ง
สูตรของเว่ยหล่าง

สูตรของเว่ยหล่าง (, แบบเต็ม: 南宗頓教最上大乘摩訶般若波羅蜜經六祖惠能大師於韶州大梵寺施法壇經) เป็นคัมภีร์ของศาสนาพุทธนิกายเซน เขียนขึ้นโดยพระสังฆปรินายกองค์ที่ 6 เว่ยหล่าง ในช่วงศตวรรษที่ 8 ถึง 13 ที่ประเทศจีน คำสอนเป็นเรื่องเกี่ยวกับ การสืบทอดตำแหน่งพระสังฆปรินายกจาก พระสังฆปรินายกองค์ที่ 5 หวางยั่น (ฮ่งยิ้ม) กับ ท่านเว่ยหล่าง และโศลกที่ได้รับจากท่านอาจารย์ จุดเด่นอยู่ที่การมุ่งสู่ จิตเดิมแท้ และความสำคัญอันรวมเป็นหนึ่งเดียวกันของ ศีล สมาธิ และ ปัญญา
เนื้อหา.
บทที่หนึ่ง ชีวประวัติ.
เล่าถึงการบรรยายธรรม ณ ห้องโถง วิหารไทฟัน ท่านเว่ยหล่างได้เล่าถึงประวัติของท่าน ซึ่งสนใจในทางธรรมจึงเข้าเป็นศิษย์ในพระสังฆปรินายกหวางยั่น ในระหว่างนั้น พระสังฆปรินายกหวางยั่น ได้มีประสงค์จะมอบตำแหน่งของตนให้กับศิษย์ผู้ที่แต่งโศลกได้เข้าถึงธรรม ในกาลนั้นศิษย์เอกของท่านสังฆปรินายกหวางยั่น ชื่อว่า ชินเชา ได้แต่งโศลกไว้บนกำแพงทางเดินดังนี้
<templatestyles src="แม่แบบ:คำพูด/style.css" />กายของเราคือต้นโพธิ์
ใจของเราคือกระจกเงาใส
เราเช็ดมันโดยระมัดระวัง ทุกชั่วโมง
และไม่ยอมให้ฝุ่นละอองจับ
ซึ่งต่อมาท่านเว่ยหล่างได้อ่านโศลกนี้ ได้ค้นพบว่า โดยจิตเดิมแท้แล้วนั้น โศลกที่ถูกต้องควรเป็นดัวนี้
<templatestyles src="แม่แบบ:คำพูด/style.css" />ไม่มีต้นโพธิ์
ทั้งไม่มีกระจกเงาอันใสสะอาด
เมื่อทุกสิ่งว่างเปล่าแล้ว
ฝุ่นจะลงจับอะไร?
โศลกนี้ถูกใจ สังฆปรินายกหวางยั่น เป็นอย่างมากท่านจึงได้มอบ วัชรสูตร จีวร และบาตร อันเป็นเครื่องหมายแห่งการสืบทอดสังฆปรินายก แก่ท่านเว่ยหล่าง
บทที่สอง ปรัชญา.
การลุถึงวิมุติ คือการลุถึงสมาธิฝ่ายปรัชญาโดย ความไม่ต้องคิด รู้สิ่งทั้งหลายตามความเป็นจริง ไม่ต้องมีอะไรห่อหุ้มพัวพัน
บทที่สาม ปุจฉา วิสัชนา.
คำถามแดนบริสุทธิ์คืออะไร ตอบเนื้อกายคือนครแห่งนี้มีประตูนอก 4 ประตู คือ ตา หู จมูก ลิ้น ประตูใน 1 ประตู คืออำนาจการปรุงแต่งความนึกคิด ถ้าจิตเดิมแท้ยังอยู่แสดงว่าเจ้าแผ่นดินยังปกครองดินแดนแห่งนี้ หากจิตเดิมแท้ออกไป คือเจ้าแผ่นดินไม่อยู่ กายใจของเราก็ได้ชื่อว่าสาบสูญ ภายในมณฑลแห่งจิตมี ตถาคตแห่งการตรัสรู้ คอยส่องแสงทำความสะอาดประตูและควบคุมให้บริสุทธิ์ 
บทที่สี่ สมาธิและปรัชญา.
บำเพ็ญสมาธิให้ถูกวิธี เป็นผู้ตรงแน่วแน่คือเมืองอริยะ แดนบริสุทธิ์
บทที่ห้า ธฺยานะ.
ถ้าเพ่งจิตไปที่ความบริสุทธิ์มีแต่จะสร้างอวิชชา ต้องสร้างธฺยานะเพื่อ หลุดพ้นจากความพัวพัน
บทที่หก การสำนึกบาป.
ควรตั้งต้นที่ จิตเดิมแท้ แล้วไต่ไปตามมรรคปฏิปทา ข้อต้นคือ ศีล ปราศจากความทุจริต ความตระหนี่ ความโกรธ ข้อสองคือสมาธิ ไม่หวั่นไหวต่อเหตุการณ์ ข้อสามคือปัญญา เพื่อเป็นอิสระจากความคิดห่อรัด แม้กระทั่งว่าการห่อรัดนั้นจะเป็นการห่อรัดกับความดีก็ไม่ได้ ทุกอย่างต้องลงไปที่ จิตเดิมแท้ จึงถูกต้อง
บทที่แปด สำนักฉับพลันและสำนักเชื่องช้า.
เนื่องจากในเมืองจีนสมัยนั้นมีสองสำนัก คือสำนักฉับพลันฝ่ายใต้ สำนักเชื่องช้าฝ่ายเหนือ รายละเอียดเป็นเรื่องเกี่ยวกับวิธีการสอนธรรมะ
บทที่เก้า พระบรมราชูปถัมภ์.
สิ่งที่อยู่เหนือความมีอยู่และไม่มีอยู่ คือสิ่งที่มีอยู่ไม่ได้มีอยู่อย่างแท้จริง โดยเนื้อแท้แล้วคือไม่มีอยู่ คำตอบทางธรรมนี้ทำให้ได้รับพระราชูปถัมภ์
บทที่สิบ คำสอนครั้งสุดท้าย.
ธรรมมีสามประเภท คือ ขันธ์ห้า อาตนะสิบสอง ธาตุสิบแปด
ฮูอิสอิต (เพลงไมเคิล แจ็กสัน)

ฮูอิสอิท  เป็นเพลงอเมริกันโดยนักร้อง ไมเคิล แจ็กสัน วางจำหน่ายโดยอีพิกเรเคิดส์ เมื่อวันที่ 31 สิงหาคม ค.ศ. 1992 เป็นซิงเกิลแรกในอัลบั้มที่ 8 ของไมเคิล แจ็กสัน Dangerous ในปี ค.ศ. 1991 เพลงที่ถูกเขียนและแต่งเพลงโดยไมเคิล แจ็กสัน และผลิตโดยไมเคิล แจ็กสัน และบิลล์ บอตตรีลล์
รายการเพลง.
<templatestyles src="Col-begin/styles.css"/>
ตำบลกันทรารมย์ (อำเภอขุขันธ์)

ตำบลกันทรารมย์ เป็นตำบลหนึ่งในอำเภอขุขันธ์ เดิมเป็นเมืองเก่าชื่อว่า"เมืองกันทรารมย์"(พื้นที่บริเวณบ้านลุมพุกในปัจจุบัน) ก่อตั้งขึ้นเมื่อปี พ.ศ. 2415 โดยพระยาสังฆะบุรีศรีนครอัจจะ เจ้าเมืองสังฆะ(ซึ่งต่อมาเรียกเพี้ยนเป็นสังขะ) ต่อมาเมืองกันทรารมย์ถูกลดฐานะเป็นตำบลกันทรารมย์ ขึ้นเมืองสังฆะ และถูกโอนไปขึ้นกับเมืองขุขันธ์ซึ่งคืออำเภอขุขันธ์ในปัจจุบัน เมืองกันทรารมย์หรือตำบลกันทรารมย์นั้นไม่ได้มีความเกี่ยวข้องทางประวัติศาสตร์กับอำเภอกันทรารมย์ จังหวัดศรีสะเกษ ในปัจจุบันแต่อย่างใด แต่เกิดจากความเข้าใจผิดทางประวัติศาสตร์หรือไม่รู้สภาพภูมิศาสตร์ในพื้นที่ จึงทำให้หลายคนเข้าใจผิดว่ามีความเกี่ยวข้องกันทางประวัติศาสตร์หรือเป็นเมืองเมืองเดียวกัน ปัจจุบันพื้นที่ตำบลกันทรารมย์ถูกแยกออกไปเป็นอีก 2 ตำบล คือ ตำบลศรีสะอาด และตำบลปราสาท
คำขวัญ.
กันทรารมย์เมืองเก่า เสาหลักเมืองคู่บ้าน พระประธานพุทธโสภณศักดิ์สิทธิ์ วิถีชีวิตพอเพียง หนองน้ำช้างพันหล่อเลี้ยง คู่เคียงผ้าไหมงาม สมญานามถิ่นสมุนไพร เลื่องลือไกลแซนโฎนตา
ที่ตั้งและอาณาเขต.
ตำบลกันทรารมย์ตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การปกครอง.
ตำบลกันทรารมย์แบ่งการปกครองออกเป็น 11 หมู่บ้าน ดังต่อไปนี้
ตำบลห้วยเหนือ

ตำบลห้วยเหนือ เป็นตำบลหนึ่งใน อำเภอขุขันธ์ จังหวัดศรีสะเกษ ชื่อของตำบลมาจากชื่อของลำน้ำ "ห้วยเหนือ" ซึ่งไหลผ่านพื้นที่ตำบลห้วยเหนือ และตำบลห้วยสำราญ
ที่ตั้งและอาณาเขต.
ตำบลห้วยเหนือตั้งอยู่ทางตอนกลางค่อนไปทางตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การปกครอง.
ตำบลห้วยเหนือ ประกอบด้วย 14 หมู่บ้าน ดังนี้
การสาธารณสุข.
ประกอบด้วยศูนย์สุขภาพชุมชนเมือง 1 แห่ง และสำนักงานสาธารณสุข 1 แห่ง คือ
การศาสนา.
ประกอบด้วย วัด จำนวน 8 วัด ได้แก่
สำนักสงฆ์ จำนวน 1 แห่ง คือ
ตำบลปรือใหญ่

ตำบลปรือใหญ่ เป็นตำบลหนึ่งในอำเภอขุขันธ์ จังหวัดศรีสะเกษ ปัจจุบันประกอบด้วย 20 หมู่บ้าน คำว่า "ปรือใหญ่" แปลว่า "ป่าใหญ่" เนื่องจากในสมัยก่อนตำบลปรือใหญ่นั้นมีอาณาเขตกว้างขวางติดชายแดนประเทศกัมพูชา และมีผืนป่าขนาดใหญ่ที่อุดมสมบูรณ์มาก แต่ในปัจจุบันได้ถูกแยกออกไปเป็นตำบลตะเคียนราม ตำบลโคกตาล และตำบลดงรัก อำเภอภูสิงห์
ประวัติ.
ตำบลปรือใหญ่ เป็นตำบลหนึ่งในอำเภอขุขันธ์ เดิมขึ้นอยู่กับตำบลห้วยใต้ อำเภอห้วยเหนือ เมืองขุขันธ์ ต่อมาในปี พ.ศ. 2467 ได้แยกจากตำบลห้วยใต้ และยกฐานะเป็น ตำบลปรือใหญ่ อำเภอห้วยเหนือ จังหวัดขุขันธ์ ระยะแรกมี 11 หมู่บ้าน ต่อมาปี พ.ศ. 2481 ทางราชการได้เปลี่ยนชื่อจังหวัดขุขันธ์ เป็นชื่อจังหวัดศรีสะเกษ และเปลี่ยนชื่ออำเภอห้วยเหนือ เป็นชื่ออำเภอขุขันธ์ จึงทำให้ตำบลปรือใหญ่ อยู่ในอำเภอขุขันธ์ จังหวัดศรีสะเกษตั้งแต่นั้น ปัจจุบันตำบลปรือใหญ่ ประกอบด้วย 20 หมู่บ้าน มีกำนันปกครองตั้งแต่ยกฐานะถึงปัจจุบัน 5 คน และต่อมาได้รับการยกฐานะของสภาตำบลปรือใหญ่เป็นองค์การบริหารส่วนตำบลปรือใหญ่ เมื่อวันที่ 23 กุมภาพันธ์ พ.ศ. 2540
คำว่า "ปรือใหญ่" แปลว่า "ป่าใหญ่" เนื่องจากในสมัยก่อนตำบลปรือใหญ่นั้นมีอาณาเขตกว้างขวางมากและมีผืนป่าขนาดใหญ่ที่อุดมสมบูรณ์ติดชายแดนประเทศกัมพูชา แต่ในปัจจุบันได้ถูกแยกออกไปเป็นตำบลตะเคียนราม ตำบลโคกตาล และตำบลดงรัก อำเภอภูสิงห์ และตำบลนิคมพัฒนา อำเภอขุขันธ์ จึงทำให้ปัจจุบันนี้ตำบลปรือใหญ่เหลือพื้นที่ป่าลดน้อยลง
ชุมชนชาวกูยตำบลปรือใหญ่ เป็นชุมชนที่เก่าแก่ และสันนิษฐานว่า มีเรื่องราวความเป็นมาพร้อมกับการเกิดขึ้นของเมืองขุขันธ์ หัวหน้ากลุ่มคนแรก ชื่อว่าตาทอง ได้พาไพร่พลและบริวารชาวบ้านออกมาตั้งบ้านในบริเวณทางทิศตะวันออกของหนองใหญ่ ที่มีลักษณะสัณฐานยาวจากทิศเหนือ-ทิศใต้ ซึ่งชาวบ้านในท้องถิ่นเรียกเป็นภาษากูยว่า (ត្ភាំងហន្រឺង) หรือเรียกเป็นภาษาเขมรว่า ตระเปียงแวง  หรือเรียกเป็นภาษาไทยในปัจจุบันว่า หนองแวง เพราะมีปลาชุกชุมและมีที่ราบสามารถปลูกพืชผลได้ดี โดยเรียกหมู่บ้านนี้ว่า ไปรย์ทม (ปรือทม)
สภาพพื้นที่.
พื้นที่ส่วนใหญ่เป็นที่ราบสลับที่ดอน ลาดเอียงจากทิศตะวันออกตอนเหนือลงมาทางตอนใต้ ส่วนตอนกลางของตำบลเป็นที่ราบลุ่ม แหล่งน้ำตามธรรมชาติภายในตำบลมีหลายแหล่ง แต่ยังใช้ประโยชน์ได้ไม่ตลอดปี ส่วนใหญ่แห้งแล้งและตื้นเขินในฤดูแล้ง 
ที่ตั้งและอาณาเขต.
ตำบลปรือใหญ่ตั้งอยู่ทางทิศตะวันออกเฉียงใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประชากร.
เขตการปกครอง.
ประกอบด้วย 20 หมู่บ้าน ได้แก่ 
หมู่ที่ 1 บ้านปรือใหญ่ 
หมู่ที่ 2 บ้านหลัก
หมู่ที่ 3 บ้านตาเบ๊าะ
หมู่ที่ 4 บ้านมะขาม
หมู่ที่ 5 บ้านปรือคันตะวันออก 
หมู่ที่ 6 บ้านโนนสมบูรณ์
หมู่ที่ 7 บ้านปรือคันตะวันตก
หมู่ที่ 8 บ้านโพธิ์สว่าง
หมู่ที่ 9 บ้านคลองลำเจียก 
หมู่ที่ 10 บ้านเกษนาค้อ 
หมู่ที่ 11 บ้านเนินแสง 
หมู่ที่ 12 บ้านแสนสุข 
หมู่ที่ 13 บ้านนาจะเรีย 
หมู่ที่ 14 บ้านปรือคันใต้
หมู่ที่ 15 บ้านบางกระวาน
หมู่ที่ 16 บ้านหนองอาเสร 
หมู่ที่ 17 บ้านทุ่งชัย, 
หมู่ที่ 18 บ้านเนินเสรี, 
หมู่ที่ 19 บ้านหนองสิม 
หมู่ที่ 20 บ้านนาค้อ
สาธารณูปโภค.
มีประปาหมู่บ้านในหมู่ที่ 5, 9, 11, 12, 14, 15 และ 19
การประกอบอาชีพ.
ประชากรมีอาชีพหลักคือ ทำนา ทำไร่ และอาชีพเสริมเป็นการทำสวนผลไม้
การเดินทาง.
ตามทางหลวงแผ่นดินหมายเลข 2157 จากอำเภอขุขันธ์ มุ่งหน้าสู่ตำบลปรือใหญ่มีระยะทาง 11 กิโลเมตร
สถานที่ท่องเที่ยว.
ตำบลปรือใหญ่เป็นตำบลเดียวของอำเภอขุขันธ์ที่มีอาณาเขตพื้นที่ติดกับภูเขา ซึ่งเป็นส่วนหนึ่งของพื้นที่ป่าสงวนแห่งชาติป่าฝั่งขวาห้วยศาลา
<templatestyles src="Div col/styles.css"/>
เหนือเมฆ 2 มือปราบจอมขมังเวทย์

เหนือเมฆ 2 มือปราบจอมขมังเวทย์ เป็นละครโทรทัศน์ภาคต่อจากเรื่องเหนือเมฆในปี พ.ศ. 2553 ออกอากาศทางสถานีวิทยุโทรทัศน์ไทยทีวีสีช่อง 3 ทุกวันศุกร์ เสาร์และอาทิตย์ ประพันธ์โดย คฑาหัสต์ บุษปะเกศ ออกอากาศครั้งแรกเมื่อวันที่ 14 ธันวาคม พ.ศ. 2555 มีกำหนดเดิมที่จะจบในวันที่ 6 มกราคม พ.ศ. 2556 ทว่าในวันที่ 4 มกราคม สถานีวิทยุโทรทัศน์ไทยทีวีสีช่อง 3 ได้ออกมาประกาศถึงการยุติการออกอากาศอย่างฉับพลัน โดยนำละครเรื่องแรงปรารถนาเข้าออกอากาศแทน โดยให้เหตุผลว่า "มีเนื้อหาบางช่วงบางตอนที่ไม่เหมาะสมกับการออกอากาศ" ทำให้ละครเรื่องนี้กลายเป็นละครที่ไม่มีตอนจบออกอากาศ
เรื่องย่อ.
เมฆา ฐานรัฐ เป็นนักการเมืองและนายกรัฐมนตรีใจซื่อ มือสะอาด จำเป็นต้องแต่งตั้ง จักร อมตฤทธา นักการเมืองหนุ่มดาวรุ่ง ผู้ที่มีประวัติที่ไม่ค่อยโปร่งใสมาเป็นรองนายกรัฐมนตรี เนื่องจากไม่อาจขัดมติพรรคร่วมรัฐบาลได้ เพราะจักรเป็นลูกชายของนายทุนพรรค จักรแต่งตั้งวิญญู ซึ่งเป็นคนที่ไม่มีมาที่ไปให้เป็นที่ปรึกษา วิญญูแท้ที่จริงแล้วเป็นจอมขมังเวท ที่จักรจะให้เสกมนต์ครอบงำความคิดของเมฆา เพื่อให้ได้ครอบครองสัมปทานดาวเทียมสมความปรารถนา แต่นภา ภริยาของเมฆาได้สวดมนต์ขออำนาจบารมีของคุณความดีคุ้มครองเขา ขณะเดียวกันจักรก็พยายามคบหากับ แพรไพลิน ลูกสาวของเจ้าแม่วงการสื่อสารด้วย
การยุติการออกอากาศ.
สถานีวิทยุโทรทัศน์ไทยทีวีสีช่อง 3 ยุติการออกอากาศละครเรื่องนี้ก่อนกำหนดโดยขึ้นแถบวิ่งขณะออกอากาศละครเรื่องแม่เปียดื้อ รวมถึงออกประกาศบนเฟซบุ๊กของทางสถานีว่า “สถานีวิทยุโทรทัศน์ไทยทีวีสีช่อง 3 ขออภัยท่านผู้ชมที่ต้องงดออกอากาศละครเรื่อง "เหนือเมฆ 2 มือปราบจอมขมังเวทย์" เนื่องจากพิจารณาแล้วเห็นว่ามีเนื้อหาบางช่วงบางตอนที่ไม่เหมาะสมกับการออกอากาศ และขอเชิญชมละครเรื่องใหม่ “แรงปรารถนา” นำแสดงโดย ณเดชน์ คูกิมิยะ และ คิมเบอร์ลี แอน เทียมศิริ เสนอคืนนี้เป็นตอนแรก เวลา 20.15 น.” และเนื่องจากละครเรื่องนี้มีเค้าโครงระบุถึงการเมืองและการคอร์รัปชั่นของนักการเมือง จึงมีกระแสข่าวออกมาเป็นจำนวนมากว่านักการเมืองรายหนึ่งสั่งให้ยุติการออกอากาศในทันที ด้านคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) แจ้งว่าช่อง 3 สั่งแบนละครเอง เพราะเนื้อหาอาจขัดพระราชบัญญัติการประกอบกิจการกระจายเสียงและกิจการโทรทัศน์ พ.ศ. 2551 มาตรา 37 ด้านนักการเมืองพรรคประชาธิปัตย์บางคนแสดงความไม่เห็นด้วยกับการแบนละครเรื่องนี้ 
กระแสดราม่าละคร เหนือเมฆ 2 มือปราบจอมขมังเวทย์.
การยุติการออกอากาศอย่างฉับพลันนี้ ได้รับการวิพากษ์วิจารณ์อย่างกว้างขวางโดยเฉพาะในเว็บบอร์ดบนอินเทอร์เน็ต และเฟซบุ๊กของช่อง 3 ที่มีผู้ใช้อินเทอร์เน็ตไปวิพากษ์วิจารณ์และแบ่งปันร่วมหมื่น นอกจากนี้ยังมีผู้เกี่ยวข้องออกมากล่าวถึงเหตุการณ์นี้เช่นกัน อาทิ วราเทพ รัตนากร รัฐมนตรีประจำสำนักนายกรัฐมนตรี ซึ่งปฏิเสธว่ารัฐบาลไม่ได้มีส่วนเกี่ยวข้องหรือมีคำสั่งให้ยุติการออกอาการละครเรื่องดังกล่าวแต่อย่างใด รวมถึงนักแสดงในเรื่อง เช่น สินจัย เปล่งพานิช ซึ่งโพสต์ข้อความในอินสตาแกรมว่า "ฉันเชื่อและศรัทธาในความดี อย่ากลัวที่จะเป็นคนดี อย่าอายที่จะทำดี" หรือปริญ สุภารัตน์ ที่ออกมาโพสต์ข้อความสั้น ๆ ว่า "ไม่เป็นไร" บนอินสตาแกรม
ซินซินแนติ

ซินซินแนติ  เป็นเมืองสำคัญอีกเมืองของรัฐโอไฮโอ ประเทศสหรัฐอเมริกา ซินซินแนติยังเป็นที่ตั้งของสนามเบสบอลชื่อดังของอเมริกาอย่าง cincinnati reds stadium มหาวิทยาลัยที่มีชื่อเสียงได้แก่ มหาวิทยาลัยซินซินแนติ
เหยี่ยวนกเขา

เหยี่ยวนกเขา  เป็นสกุลของนกล่าเหยื่อสกุลหนึ่ง ใช้ชื่อสกุลว่า "Accipiter" จัดอยู่ในวงศ์เหยี่ยวและอินทรี (Accipitridae)
มีลักษณะโดยรวม คือ ลำตัวมีขนสีเทาน้ำตาล มีลายตลอดตัว อกสีน้ำตาลลายกระขาว หางยาว ปีกค่อนข้างสั้นเมื่อเทียบกับเหยี่ยวกลุ่มอื่นๆ มีพฤติกรรมอาศัยอยู่ตามลำพังหรือเป็นคู่ มักล่าเหยื่อด้วยการซ่อนตัวเงียบ ๆ ในพุ่มไม้บนต้นเพื่อโฉบเหยื่อไม่ให้รู้ตัว 
มีขนาดเล็กที่สุด คือ เหยี่ยวนกกระจอกเล็ก ("A. minullus") ที่พบในทวีปแอฟริกา มีความยาวลำตัวน้อยกว่า 20 เซนติเมตร (7.9 นิ้ว) ความกว้างของปีก 39 เซนติเมตร (15 นิ้ว) น้ำหนัก 68 กรัม (2.4 ออนซ์) จนถึงเหยี่ยวนกเขาท้องขาว ("A. gentilis") ที่ตัวเมียขนาดใหญ่สุด ความยาวลำตัว 64 เซนติเมตร (25 นิ้ว) ความยาวปีก 127 เซนติเมตร (50 นิ้ว) น้ำหนัก 2,200 กรัม (4.9 ปอนด์) 
สำหรับในประเทศไทย พบได้ทั้งสิ้น 7 ชนิด เป็นสัตว์ป่าคุ้มครองทั้งหมด เช่น เหยี่ยวนกเขาชิครา ("A. badius"), เหยี่ยวนกเขาหงอน ("A. trivirgatus") และเหยี่ยวนกเขาพันธุ์ญี่ปุ่น ("A. gularis") เป็นต้น
การจำแนก.
จำแนกออกได้เป็นชนิดต่าง ๆ ได้ถึง 51 ชนิด (ไม่นับชนิดย่อย) 
<templatestyles src="Div col/styles.css"/>
งูอนาคอนดาเหลือง

งูอนาคอนดาเหลือง (ชื่อวิทยาศาสตร์: "Eunectes notaeus") เป็นงูไม่มีพิษขนาดใหญ่ชนิดหนึ่ง จำพวกงูอนาคอนดา จัดอยู่ในวงศ์งูโบอา (Boidae)
มีความยาวโดยเฉลี่ยประมาณ 3 เมตร นับว่าน้อยกว่างูอนาคอนดาเขียว ("E. murinus") มาก แต่ก็มีตัวเมียที่ใหญ่ได้ถึง 6.3 เมตร พบในอาร์เจนตินา น้ำหนักโดยเฉลี่ย 25-35 กิโลกรัม (55-77 ปอนด์) ตัวใหญ่อาจมีน้ำหนักได้ถึง 40-55 กิโลกรัม (88-120 ปอนด์) หรือมากกว่านั้น มีลวดลายบนลำตัวเป็นจุดวงกลมสีดำ และมีลายด้านข้างเป็นจุดสีดำเล็ก ๆ กระจายปนไปบนพื้นสีเหลือง
พบกระจายพันธุ์ในแหล่งน้ำจืดและพื้นที่ชุ่มน้ำต่าง ๆ ของทวีปอเมริกาใต้ ตัวเมียจะมีขนาดใหญ่กว่าตัวผู้มาก งูอนาคอนดาเหลืองเมื่อจะผสมพันธุ์ ตัวเมียจะเป็นฝ่ายเลือกตัวผู้ โดยการปล่อยฟีโรโมนออกมาดึงดูดตัวผู้ การผสมพันธุ์ของงูอนาคอนดาเหลือง จะเริ่มด้วยตัวผู้คลานไต่ตามลำตัวของตัวเมีย และจะปล่อยเดือยแหลมจากเกล็ดใต้ท้องเป็นการสะกิดเตือนตัวเมีย ก่อนที่อวัยวะเพศของตัวผู้ที่มีปลายเป็นแฉกจะยื่นออกมาเพียงเวลาเพียงไม่นานเพื่อปล่้อยสเปิร์ม แต่การผสมพันธุ์อาจใช้เวลานานถึง 9 ชั่วโมง
ตัวเมียตั้งท้องนาน 5 เดือน และออกลูกเป็นตัว โดยครั้งหนึ่งจะได้ลูกมากถึง 40 ตัว โดยในไข่จะมีน้ำคร่ำช่วยพยุงตัวลูกงูให้อยู่ได้ และไข่ที่ไม่ฟักเป็นตัวจะถูกปล่อยออกมาด้วย รวมถึงลูกงูตัวที่ตายตั้งแต่อยู่ในท้อง ลูกงูในระยะแรกจะดำรงชีวิตอยู่ได้ด้วยการใช้พลังงานจากถุงไข่แดงที่ติดตัวออกมา จากนั้นจะกินอาหารด้วยการเริ่มจากสิ่งมีชีวิตเล็ก ๆ ก่อน เช่น แมลง โดยที่แม่งูจะไม่เลี้ยงดู ซึ่งลูกงูอนาคอนดาเหลืองในวัยอ่อนมีโอกาสอย่างมากที่จะตกเป็นอาหารของสัตว์ที่มีขนาดใหญ่กว่า เช่น นกกินปลาต่าง ๆ รวมถึงจระเข้ไคแมน เป็นต้น
ปัจจุบัน งูอนาคอนดาเหลืองสามารถที่จะแพร่ขยายพันธุ์ได้ในที่เลี้ยงแล้ว
วงศ์ย่อยเหยี่ยว

วงศ์ย่อยเหยี่ยว เป็นวงศ์ย่อยของนกล่าเหยื่อประเภทเหยี่ยว และอินทรี ใช้ชื่อวงศ์ว่า Accipitrinae อยู่ในวงศ์เหยี่ยวและอินทรี (Accipitridae)
มีลักษณะทั่วไปไม่ต่างกับนกที่อยู่ที่วงศ์ใหญ่ ทั่วโลกพบทั้งสิ้น 4 สกุล 55 ชนิด (ในข้อมูลเก่าจำแนกออกเป็น 64 สกุล ในประเทศไทยพบ 21 สกุล)
โชมิซ

โชมิซ (ShoMiz) สมาชิกประกอบด้วย เดอะมิซและบิ๊กโชว์ เป็นทีมนักมวยปล้ำฝ่ายอธรรม เป็นอดีตแชมป์แท็กทีมของWWE
ประวัติ.
วันที่ 18 มกราคม 2010 บิ๊กโชว์ได้ออกมาช่วยเดอะมิซขณะที่สู้อยู่กับเอ็มวีพีแล้วทำให้บิ๊กโชว์และมิซเป็นคู่แทคทีมไปชิงแชมป์แชมป์แทกทีมยูนิฟายด์ กับ DX
วันที่ 8 กุมภาพันธ์ 2010 โชมิซได้ชิงแชมป์แชมป์แทกทีมยูนิฟายด์กับสเตรจต์เอดจ์โซไซอิตี และDX (เจ้าของตำแหน่งแชมป์) แบบแทกทีมสามเส้าแพ้คัดออก DX ได้กำจัดสเตรจต์เอดจ์โซไซอิตีออกไปก่อนแต่ว่าก็พ่ายให้กับโชมิซ เลยทำให้โชมิซเป็นแชมป์แทคทีมคู่ใหม่
วันที่ 2 เมษายน 2010 โชมิซเสียแชมป์แชมป์แทกทีมให้กับเดอะฮาร์ทไดนาสตี้ (เดวิด ฮาร์ท สมิธ และไทสัน คิด) หลังจากแมตช์บิ๊กโชว์ได้ใช้ท่า WMD(Weapon of Mass Destruction)ใส่มิซและแตกทีม
สาธารณรัฐรัสเซีย

สาธารณรัฐรัสเซีย (#เปลี่ยนทาง , ,) เป็นองค์การทางการเมืองอายุสั้นซึ่งในทางนิตินัยควบคุมดินแดนของอดีตจักรวรรดิรัสเซียหลังการสละราชสมบัติของจักรพรรดินิโคลัสที่ 2 เมื่อวันที่ 15 มีนาคม [วันที่แบบเก่า 2 มีนาคม] ค.ศ. 1917 หกเดือนให้หลัง สาธารณรัฐยุบลงหลังการปฏิวัติเดือนตุลาคมเมื่อวันที่ 7 พฤศจิกายน [วันที่แบบเก่า 25 ตุลาคม] ค.ศ. 1917 และการสถาปนาสหพันธ์สาธารณรัฐสังคมนิยมโซเวียตรัสเซียในสงครามกลางเมืองรัสเซีย รัฐบาลของสาธารณรัฐอย่างเป็นทางการ คือ รัฐบาลชั่วคราวรัสเซีย  แม้การควบคุมโดยพฤตินัยจะแบ่งแยกระหว่างรัฐบาลชั่วคราวกับสภาโซเวียตเปโตรกราด
ตำบลจะกง

ตำบลจะกง เป็นตำบลหนึ่งในอำเภอขุขันธ์
ที่ตั้งและอาณาเขต.
ตำบลจะกงตั้งอยู่ทางทิศเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การปกครอง.
ตำบลจะกงแบ่งพื้นที่การปกครองออกเป็น 13 หมู่บ้าน ได้แก่
พิตต้า ณ พัทลุง

พิตต้า ณ พัทลุง (เกิด 21 กุมภาพันธ์ พ.ศ. 2527) ชื่อเล่น พิตต้า เป็นนักแสดง นางแบบ พิธีกร วีเจชาวไทย เข้าสู่วงการบันเทิงจากการประกวดวีเจ ชาแนล [วี] ไทยแลนด์
ประวัติ.
พิตต้าเกิดวันที่ 21 กุมภาพันธ์ พ.ศ. 2527 ที่โรงพยาบาลเซนหลุยส์ กรุงเทพ เป็นบุตรสาวคนสุดท้องของ พิสิษฐ์ ณ พัทลุง อดีตผู้อำนวยการองค์การสวนสัตว์ ในพระบรมราชูปถัมภ์ จบการศึกษาระดับอนุบาล โรงเรียนเธียรประสิทธิ์ ประถมศึกษาที่ โรงเรียนมาแตร์เดอีวิทยาลัย มัธยมศึกษาที่ St Hilda's School Gold Coast, Australia และระดับอุดมศึกษาที่ Griffith University, 
Bachelor of Design in Fashion Marketing at Raffles International College (วิทยาลัยนานาชาติราฟเฟิลส์) 
เข้าสู่วงการบันเทิงจากการประกวดวีเจ ชาแนล [วี] ไทยแลนด์ หลังจากนั้นได้แสดงละครโทรทัศน์กับสถานีวิทยุโทรทัศน์ไทยทีวีสีช่อง 3 ในสังกัดของมยุรฉัตร เหมือนประสิทธิเวช
ปัจจุบัน พิตต้า สมรสกับ อ๊อบ พลช หุตะเจริญ ผู้อำนวยการสำนักพัฒนาตลาดตราสารหนี้ สำนักงานบริหารหนี้สาธารณะกระทรวงการคลัง ช่วยราชการสำนักเลขาธิการนายกรัฐมนตรี แฟนหนุ่มนอกวงการโดยสมรสในวันที่ 4 พฤศจิกายน พ.ศ. 2561 ซึ่งเป็นพิธีการแบบคริสต์ 
มีบุตรชายด้วยกัน 1 คนชื่อ ธริณ หุตะเจริญ ชื่อเล่น ธริณ เกิดเมื่อวันที่ 14 ธันวาคม พ.ศ. 2564
เอชทีซี บัตเตอร์ฟลาย

เอชทีซี บัตเตอร์ฟลาย (ญี่ปุ่น: HTC バタフライ) เป็นสมาร์ตโฟนที่ถูกออกแบบและผลิตโดย เอชทีซี โดยเมื่อวางขายในประเทศญี่ปุ่น จะเป็นรุ่นที่มีชื่อขึ้นต้นเป็น เอชทีซี เจ โดยถูกวางขายเมื่อวันที่ 17 ตุลาคม ค.ศ. 2012 โดย เคดีดีไอ ผู้ให้บริการเครือข่ายของญี่ปุ่น โดยเป็นสมาร์ตโฟนเครื่องที่ 2 ของโลกที่มีหน้าจอความละเอียด ฟูลเอชดี (FullHD) 1080p ต่อจาก ออปโป ไฟนด์ 5 โดยมาพร้อมระบบปฏิบัติการแอนดรอยด์ 4.2.2 เจลลีบีน พร้อมด้วย ซีพียู ควอด-คอร์ 1.5 GHz และใช้ชิพ สแนปดรากอน เอส 4 โปร โดยมีกล้องหลัก ความละเอียด 8 ล้านพิกเซล ส่วนแรกมันมาพร้อมกับแรม 2 จิกะไบต์ และแบตเตอรี 2,020 มิลลิแอมป์
โดยบัตเตอร์ฟลายนั้น สามารถกันน้ำได้ และมีหน้าจอ "ซูเปอร์ แอลซีดี 3" พร้อมด้วยจอฟูล เอชดี (1920x1080 พิกเซล) โดยมีความละะเอียดอยู่ที่ 440 พิกเซลต่อนิ้ว ซึ่งมากกว่า เอชทีซี วันเอ็กซ์ ซึ่งอยู่ที่ 312 พิกเซลต่อนิ้ว และไอโฟน 5 ที่เป็นเรตินา ดิสเพลย์ ที่ 326 พิกเซลต่อนิ้ว และ โนเกีย ลูเมีย 920 ที่ 332 พิกเซลต่อนิ้ว โดยหน้าจอนั้นผลิตโดย ชาร์ป คอร์ปอเรชั่น และ เจแปน ดิสเพลย์
ส่วนดรอยด์ดีเอ็นเอนั้น เป็นรุ่นของ เวไรซอน ซึ่งจะต้องผูกติดสัญญา 2 ปี ด้วยเงิน 200 ดอลลาร์สหรัฐ โดยส่วนต่างๆจะเหมือนๆกับรุ่นบัตเตอร์ฟลาย แต่จะไม่มีช่องใส่ ไมโครเอสดี
เอลติเกร

เอลติเกร  เป็นเมืองทางตะวันออกของรัฐอันโซอาเตกิ ประเทศเวเนซุเอลา จากข้อมูลปี ค.ศ. 2001 เทศบาลเมืองมีประชากร 147,800 คน เมืองก่อตั้งเมื่อวันที่ 3 กุมภาพันธ์ ค.ศ. 1933 หลังจากที่บริษัทน้ำมัน เอลติเกรตั้งสำนักงานที่กัมโป โอฟิซินา (Campo Oficina)
คิตเชเนอร์ (รัฐออนแทรีโอ)

คิตเชเนอร์  เป็นเมืองทางตอนใต้ของรัฐออนแทรีโอ ประเทศแคนาดา ห่างจากเมืองโทรอนโตไปทางทิศตะวันตกราว 100 กม. เดิมชื่อเมืองเบอร์ลิน เมืองมีประชากร 219,153 คน (ค.ศ. 2011) เมืองมีพื้นที่ 136.86 ตร.กม.
ครัสโนยาสค์

ครัสโนยาสค์ (#เปลี่ยนทาง ,) เป็นเมืองหลวงของดินแดนครัสโนยาสค์ ประเทศรัสเซีย ส่วนที่อยู่ในทวีปเอเชีย ตั้งอยู่บนฝั่งแม่น้ำเยนีเซย์ตอนบน เป็นเมืองใหญ่เป็นอันดับ 3 ในไซบีเรีย รองจากเมืองโนโวซีบีสค์และออมสค์ มีประชากร 973,826 คน (ค.ศ. 2010) เป็นเมืองสำคัญบนเส้นทางรถไฟสายทรานส์-ไซบีเรีย เป็นหนึ่งในเมืองที่มีการผลิตอะลูมิเนียมที่ใหญ่ที่สุดในรัสเซีย
ก่อตั้งเป็นเมืองป้อมปราการโดยพวกคอสแสกใน ค.ศ. 1628 ต่อมาในตอนปลายคริสต์ศตวรรษที่ 17 ถูกโจมตีอยู่เนือง ๆ จากพวกตาตาร์และคีร์กีซ
มิราเคิล (พืช)

มิราเคิล  (ชื่อวิทยาศาสตร์: "Synsepalum dulcificum") เป็นไม้ผลพื้นเมืองของประเทศกานา ลักษณะต้นมีขนาดทรงพุ่มเล็ก ชอบความชื้นสูงแต่ไม่ชอบแดดจัด ผลสุกแก่จะมีสีแดงสดใส เมื่อรับประทานผลสุกแก่เข้าไปแล้ว ประมาณ 1-2 ชั่วโมง แล้วรับประทานผลไม้ที่มีรสเปรี้ยว เช่น มะนาว มะยม ระกำ ตามเข้าไปจะไม่รู้สึกเปรี้ยว ในทางตรงกันข้ามกลับกลายเป็นรสชาติหวานคล้ายน้ำตาล
ประโยชน์.
มิราเคิลมีคุณสมบัติพิเศษ คือ ผลสุกแก่จะมีสีแดงสดใส เมื่อรับประทานผลสุกแก่เข้าไปแล้วสารไกโคโปรตีนในผลจะไปเคลือบผิวของลิ้นอยู่นานประมาณ 1-2 ชั่วโมง เมื่อรับประทานผลไม้ที่มีรสเปรี้ยวตามเข้าไปจะไม่รู้สึกเปรี้ยว ในทางตรงกันข้ามกลับกลายเป็นรสชาติหวาน โดยทำให้มีโอกาสของการนำไปใช้ประโยชน์ในผู้ป่วยโรคเบาหวาน เพราะต้องงดน้ำตาล แต่ถ้ากินผลไม้ชนิดนี้ก่อน แล้วสามารถทำอาหารได้โดยไม่ใส่น้ำตาลก็อร่อยได้เหมือนอาหารปกติ มิราเคิลจึงเป็นพืชที่กำลังมีการศึกษาเพื่อนำไปใช้ประโยชน์และตรวจสอบถึงความเป็นพิษกันอย่างแพร่หลายในหลายๆ ประเทศทั่วโลก
นักวิชาการญี่ปุ่นยังได้นำผลมิราเคิลไปวิเคราะห์ และสกัดเป็นน้ำตาลก้อนลดความอ้วน อีกทั้งทางวิทยาศาสตร์ยังได้นำไปใช้สำหรับผู้ป่วยที่ต้องรับประทานยาที่มีรสขม เพราะว่าผลมิราเคิลมีสารที่ชื่อว่า มิราคูลิน ซึ่งสารนี้ทำให้เปลี่ยนรสเปรี้ยวได้ดีและเปลี่ยนรสขมได้บ้างเล็กน้อย
โนโวซีบีสค์

โนโวซีบีรสค์ (#เปลี่ยนทาง , ,) เป็นเมืองที่มีประชากรมากเป็นอันดับ 3 ของประเทศรัสเซีย รองจากกรุงมอสโกและเซนต์ปีเตอส์เบิร์ก และเป็นเมืองที่มีประชากรมากที่สุดของรัสเซียส่วนที่อยู่ในทวีปเอเชีย มีประชากร 1,473,754 คน (ค.ศ. 2010) เป็นเมืองหลวงของโนโวซีบีสค์โอบลาสต์ เมืองตั้งอยู่ทางตะวันตกเฉียงใต้ของไซบีเรีย ริมฝั่งแม่น้ำอ็อบ มีพื้นที่ 502.1 ตร.กม. (193.9 ตร.ไมล์)
ตำบลใจดี

ตำบลใจดี เป็นตำบลหนึ่งในอำเภอขุขันธ์
ที่ตั้งและอาณาเขต.
ตำบลใจดีตั้งอยู่ทางตอนกลางของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ตำบลดองกำเม็ด

ตำบลดองกำเม็ด เป็นตำบลหนึ่งในอำเภอขุขันธ์ ชื่อตำบลมาจากภาษาเขมรถิ่นไทย คำว่า "ดอง" แปลว่า "ด้าม" ส่วนคำว่า "กำเม็ด" แปลว่า "มีด" ดังนั้นความหมายของชื่อตำบลนี้คือ "ด้ามมีด"
ที่ตั้งและอาณาเขต.
ตำบลดองกำเม็ดตั้งอยู่ทางตอนกลางของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การปกครอง.
ตำบลดองกำเม็ดแบ่งการปกครองเป็น 11 หมู่บ้าน ได้แก่
การศึกษา.
มีโรงเรียนในสังกัดสำนักงานเขตพื้นที่การศึกษาประศึกษาศรีสะเกษ เขต 3 จำนวน 4 โรงเรียน
การสาธารณสุข.
เป็นที่ตั้งของโรงพยาบาลส่งเสริมสุขภาพตำบล 1 แห่ง ซึ่งรับผิดชอบดูแลประชากรทั้งตำบล
เศรษฐกิจ.
ตำบลดองกำเม็ดเป็นส่วนต่อขยายเมืองทางด้านทิศเหนือของตัวเมืองขุขันธ์ตามแนวถนนศรีสะเกษ-ขุขันธ์ ทำให้มีสถานประกอบการเปิดกิจการหลายแห่ง